AZƏRBAYCAN RESPUBLİKASI TƏHSİL NAZİRLİYİ

AZƏRBAYCAN DÖVLƏT İQTİSAD UNİVERSİTETİ

**KAFEDRA: STATİSTİKA**

**İXTİSAS: STATİSTİKA**

Qaçaylı Rüstəm Elçin

***MAGİSTR DİSSERTASİYASI***

**MÖVZU*: Аzərbaycanin sənaye sektorunda istehsalçi qiymət indekslərinin hesablanmasinin nəzəri-metodoloji və praktiki məsələləri***

## 

## ELMI RƏHBƏR: Prof. S.M. YAQUBOV

**KAFEDRA MÜDIRI: Prof. S.M. YAQUBOV**

**BAKI-2016**

**MÜNDƏRİCAT**

|  |  |  |
| --- | --- | --- |
|  | **GİRİŞ** | **3** |
| **I FƏSİL** | ***Bazar iqtisadiyyatında qiymətin rolu və onun nəzəri əsasları*** | **6** |
| 1.1. | Qiymətin nəzəri əsasları, onun formalaşması prinsipləri və funksiyaları | **6** |
| 1.2. | Qiymət üzərində statistika müşahidəsinin zəruriliyi və qiymət statistikasının əsas vəzifələri | **9** |
| 1.3. | Qiymət indeksləri və onlardan istifadə edilməsinin əsas istiqamətləri | **15** |
| **II FƏSİL** | ***Azərbaycanın sənaye sektorunda istehsalçı qiymət indekslərinin hesablanmasının metodoloji və praktiki məsələləri*** | **22** |
| 2.1. | Ölkənin sənaye sektorunda istehsalçı qiymət indekslərinin formalaşdırılması mərhələləri və beynəlxalq təcrübə | 22 |
| 2.2. | Qiymət haqqında məlumatların toplanması və onun qeydiyyatı qaydası | 38 |
| 2.3. | Baza çəkilərinin quruluşunun formalaşdırılması qaydası və çəki sisteminin seçilməsi | 49 |
| 2.4. | Azərbaycanın sənaye sektorunda fərdi və yekun istehsalçı qiymət indekslərinin hesablanması və onların təkmilləşdirilməsi istiqamətləri | 58 |
|  | **Nəticə** | **72** |
|  | **Ədəbiyyat** | **74** |

***GİRİŞ***

***Tədqiqatın aktuallığı.*** Ölkə iqtisadiyyatının idarəedilməsi və tənzimlənməsində, dövlətin sosial-iqtisadi hədəflərinə nail olunması səviyyəsinin və onun nəticələrinin qiymətlən­dirilməsində, həmçinin müxtəlif makroiqtisadi hesablamaalrın və beynəlxalq müqayisələrin aparıl­masın­da bir sıra ümumiləşdirici göstəricilərdən geniş istifadə edilir. İstehsalçı qiymət indeksləri belə xarakterli göstəricilərdən hesab edilir. İstehsalçı qiymət in­deksləri sistemi ölkənin iqtisadi vəziyyətinin və onun ayrı-ayrı subyektlərinin ən mü­hüm göstəricilərindən biridir. Ondan iqtisadiyyatda qiymət proseslərini öyrənər­kən və səciyyələndirərkən, iqtisadi fəaliyyətin müxtəlif növlərinin məhsul­larının qiy­mət dəyişikliyini müqayisəli təhlil edərkən, əsas fondları yenidən qiymət­ləndirərkən, mak­­ro­səviyyədə müxtəlif hesablamaları və proqnozlaşdırmaları yerinə yetirərkən, iqtisadiyyatın sektorları üzrə istehsal həcmini müqayisəli qiymətlərlə qiymətlən­dirərkən, ümumi daxili məhsulun deflayator indeksini hesabla­yarkən və s. geniş is­tifadə edilir. Bundan başqa istehsalçı qiymət indeksləri sistemin­dən uzun­müddətli al­qı və satqı müqavilələri bağlayarkən hüquqi şəxslər tərəfindən çox istifa­də edilir. Bu cür yanaşma alıcı və satıcıları gözlənilməz qiymət dəyişikliyindən mü­dafiə etməyə imkan verir. Deməli, iqtisadiyyatın ayrı-ayrı sektorları üzrə istehsalçı qiymət indeksləri sisteminin formalaşdırılması qiymət prosesləri üzərində mün­təzəm monitorinqin aparılmasının əsasını təşkil etməklə, müxtəlif istiqamət­lərdə əsaslan­dırılmış iqtisadi qə­rar­ların qəbul edilməsinin mühüm vasitəsidir.

Bu qeyd edilənlər müasir dövrdə müxtəlif makroiqtisadi qiymətləndir­mələrin və beynəlxalq müqayisələrin həyata keçirilməsi məqsədilə istehsalçı qiy­mət indekslərinin qurulmasının nəzəri-metodoloji və praktiki aspektlərinin təd­qiqini zəruri edir. Tədqiqat işinin mövzusus da məhz bunların konteksində əsaslandırıl­mışdır.

Elmi-təqiqat işinin ***məqsədi*** ölkədə istehsalçı qiymət indekslərinin hesab­lanmasının nəzəri-metodoloji bazasını araşdırmaq və beynəlxalq standartlara uyğun­laşdırılması istiqamətlərinin müəyyənləşdirilməsidir.

Məqsədə nail olmaq üçün aşağıdakı ***vəzifələrin*** yerinə yetirilməsi zəruri hesab edilmişdir.

- qiymətin nəzəri əsaslarını, onun formalaşması prinsiplərini və funksiyalarını araşdırmaq,

- qiymət üzərində statistika müşahidəsinin zəruriliyini əsaslandırmaq və qiymət statistikasının əsas vəzifələrini müəyyən etmək,

- qiymət indeksləri və onlardan istifadə edilməsinin əsas istiqamətlərini müəyyən etmək,

- Ölkənin sənaye sektorunda istehsalçı qiymət indekslərinin formalaşdırılması mərhələlərini araşdırmaq və beynəlxalq təcrübəni araşdırmaq,

- qiymət haqqında məlumatların toplanması və onun qeydiyyatı qaydasını araşdırmaq,

- baza çəkilərinin quruluşunun formalaşdırılması qaydası və çəki sisteminin seçilməsini əsaslandırmaq,

- Azərbaycanın sənaye sektorunda fərdi və yekun istehsalçı qiymət indeks­lərinin hesablanması və onların təkmilləşdirilməsi istiqamətlərini müəyyənləş­dirmək.

Dissertasiya işinin ***obyekti*** Azərbaycan Respublikasında istehsalıçı qiymət indekslərinin hesablanmasının nəzəri-metodoloji bazasıdır.

Təqiqat işinin ***predmeti*** Azərbaycan Respublikası iqtisadiyyatının ayrı-ayrı sahələrində istehsalçı qiymət indekslərinin hesablanması xüsusiyyətləri və onların beynəlxalq standartlara uyğunlaşdırılması məsələləridir.

Tədqiqatın ***elmi yeniliyi*** aşağıdakılardan ibarətdir:

- makroiqtisadi hesablamalarda və beynəlxalq müqayisələrdə istehsalçı qiymət indekslərinin rolu qiymətləndirilmişdir,

-istehsalçı qiymət indekslərinin qurulması sahəsində mövcud yanaşmalar araşdırılmış və onlar beynəlxalq müqayisəlilik konteksində ümumiləşdirilmişdir,

- sənayedə istehsalçı qiymət indekslərinin qurulmasının metodoloji əsasları öyrənilmiş və onun təkmilləşdirilməsi sitiqamətləri müəyyənləşdirilmişdir,

- qiymət prosesləri üzərində müşahidənin aparılması metodları və istehsalçı müəssisələrin seçmə məcmusuna daxil edilməsi kriteriyaları müəyyən­ləşdirilmiş­dir,

-istehsalçı qiymət indekslərindən Milli Hesablar Sisteminin əsas aqreqatlarının deflyatorlaşdırılmasında, iqtisadiyyatın ayrı-ayrı sektorlarında cari dəyərin və fiziki həcm indekslərinin hesablanmasında, statistikanın digər sahələrinin törəmə statistik göstəricilərinin və onların ayrı-ayrı komponentlərinin formalaşdırıl­masında, müxtəlif iqtisadi monitorinqlərin, proqnozların, beynəlxalq müqayisələrin həyata keçiril­məsində və s. geniş istifadə edilməsinin zəriuriliyi əsaslandırılmışdır.

Tədqiqat işinin ***informasiya bazasını*** Azərbaycan Respublikası Dövlət Statistika Komitəsinin istehsalçı qiymət indekslərini hesablanması üzrə metodoloji sənədləri, beynəlxalq təşkilatların tövsiyyə xarakterli sənədləri və s. təşkil etmişdir.

**Magistr dissertasiyanın quruluşu və həcmi.** Dissertasiya giriş, iki fəsil, nəticə və istifadə edilmiş ədəbiyyat siyahısıdan ibarətdir. Onun ümumi həcmi 75 səhifə­dir. Istifadə olunmuş ədəbiyyat siyahı­­sın­da 30 adda ədəbiyyat adı vardır.

**I FƏSİL**

***BAZAR İQTİSADİYYATINDA QİYMƏTİN ROLU VƏ ONUN***

***NƏZƏRİ ƏSASLARI***

***1.1. Qiymətin nəzəri əsasları, onun formalaşması prinsipləri və***

***funksiyaları***

Qiymət təsərrüfatçılıqın bazar mexanizminin idarəedilməsinin mühüm ele­mentidir və iqtisadiyyatın inkişaf qanunauyğunluğunu və əmtəə bazarının konyukturasının əks etdirir. Eyni zamanda qiymət hər bir müəssisə üçün mühüm göstəricidir və onun vasitəsilə müəssisənin gəlirləri və mənfəəti, yəni maliyyə sağlamlığı müəyyən edilir. Ona görə də yüksək ixtisaslı mütəxəsislər (iqtsadçı, kommersant, marketoloq, bankir, mühasib və s.) qiymət haqqında məlumatlarla işləməyi və əsaslandırılımış qiymət qərarları qəbul etməyi bacarmalıdır.

Qiymət və qiymətqoyma məsələlərini müxtəlif elmlər, xüsusilə iqtisadi nə­zəriyyə, marketinq, reklam və s. öyrənir və onların hər birinin qiymətə spesifik yanaşmaları vardır. Bu onun fəaliyyətinin geniş spek­tiri ilə şərtlənir. Mürəkkəb iqtisadi kateqoriya, idarəetmə və marketinq fəaliyyətinin ünsürü kimi qiymət iqtisadi göstəricilərə təsir edir.

Planlı iqtisadiyyatda qiymətdən dövlət tərəfindən iqtisadi proseslərə təsir və xarici tənzimləyici vasitə kimi istifadə edilirdi. O, planlaşdırma obyekti idi və mərkəzi dövlət oqranları tərəfindən müəyyən edilirdi. Ölkə miqyasında eyni və sabit idi, yalnız hökumətin qərarı ilə dəyiçə bilərdi. Qiymətin səviyyəsi malın real dəyəri və dünya qiymətləri ilə bağlı olmurdu. Beləliklə, qiymət plandan sonra ikinci yüri tuturdu və ancaq hesablama funksiyası yerinə yetiridi, uçot vasitəsi kimi çıxış edirdi və dövlət qiymətin səviyyəsini müəyyən edirdi və onun dəyişmə dinamikasına nəzarət edirdi. Qiymət əmtəə-pul münasibətlərinə əsaslanan istənilən tip iqtisadiyyata xas olan ünsürdür və müxtəlif sistemlərdə qiymət fərqli şəkildə formalaşır və fəaliyyət göstərir. Belə ki, qiymət iqtisadiyyatda baş verən proseslərin idarəedilməsi vasitələrindən biridir və təsərrüfatçılıq tipi ilə sıx bağlıdır. Bununla əlaqədar olaraq qiymətqoymanın metodologiyası, xüsusiyyətləri, funksiya və növləri idarəetmə sisteminin fəaliyyət mexanizminə uyğun gəlir.

Bazar təsərrüfatçılığı sistemində hər bir müəssisə və onun sahibi bütün istehsal və iqtisadi qərarları (nə istehsal etmək, harda, nə vaxt və nə qədər məhsul istehsal etmək və hansı qiymətlə və şərtlə kimə satmaq) müstəqil qəbul edir. Müəssisələr və bazar subyektləri arasındakı əlaqələr azaddır, ona görə də əmək, maddi və maliyyə resursları (cəmiyyətin ümumi resurslarının bir hissəsi) müəssisə sahibi tərəfindən istehsal prosesinə cəlb edilir və qəbul edilən bütün qərarlara və fəaliyyətə özləri məsuliyyət daşıyır. Müəssisənin fəaliyyətinin tənzimlənməsi mexanizmi maliyyə-kredit, vergi, gömrük, investisiya və büdcə siyasəti kimi iqtisadi metodlardan istifadəyə əsaslanır və ona görə də bazar iqtisadiyyatı təkmil qiymətqoymanı tələb edir. Burada qiymət modeli və prinsipləri keyfiyyətcə fərqlidir və qiymət bazar özünətənzimləmə sisteminin əsas həlqəsi olmaqla, baçlıca struktur müəyyən dici rolunu oynayır və aşağıdakı çəhətlərlə xarakterizə olunur.

Qiymətin son səviyyəsinin formalaşması istehsal sferasında deyil, həm də məhsul satışı sferasında, yəni həmişə bazar dəyəri olan qiymət bazarında baş verir.

Malların və xidmətlərin qiymətləri mülkiyyətçilər, təsərrüfat subyektləri tərəfindən müəyyən edilir ki, bunun da nəticəsində mal istehsalçılarının əməyin nəticələrindən uzaqlaşması mümkün olmur.

Qiymət təkliflə (istehsalçı) tələb (istehlak) arasındakı disproporsiyanı aşkar edir və ani olaraq bazar qiymətqoymanı tənzimləyir. Ona görə də qiymət tələb və təklifi balanslaşdıran vasitə kimi çıxış edir.

Qiymət rəqabət mübarizəsininin, resursların təkrar bölgüsü, kapitalın yerdəyişməsi vasitəsi kimi çıxış edərək, özündə rəqabətlilik xüsusiyyətini daşıyır. Ümumiyyətlə, bazar təsərrüfatının əsasında rəqabət, mübarizə və əməkdaşlıq durur. Belə ki, bu məkanda yaymaq uğrundaa daimi mübarizə aparan çoxlu sayda bazar iştirakçıları olur.

Bir tərəfdən rəqabət hər bir sahibkarı (firmanı) istehsalının və onun strukturunun bazarın tələblərinə uyğunluğunu yoxlayır və dəyişən şəraitə uyğnlaşma üsulunun seçməsini tələb edir. Digər tərəfdən rəqabət istehsalın və idarəetmənin daimi təkmilləşdirilməsinin stimullaşdırılması mexanizmidir. Ona görə də bazar təsərrüfatı yalnız azad rəqabətli qiymət şəraitində səmərəli fəaliyyət göstərməyə qadirdir və bu da hər bir sahibkarı çevik qiymətqoyma metodlarından istifadə etməyə vadar edir.

Qiymətqoymada dövlətin rolu məhduddur və o qiymətin formalaşmasının ümumi qaydaların müəyyən edir. Dövlət əhalinin həyat səviyyəsinin təmin edilməsində mühüm əhəmiyyəti olan məhsulların, xammal və xidmətlərin məhdud dairəsinin qiymətlərini tənzimləyir. Bazar sistemində sərbəst qiymətqoyma mexanizmi dövlət tənzimlənməsi ilə uzlaşdırlır.

Bu baxımdan bazar qiymətləri dinamikdir, müxtəlif amillərin təsiri altında daimi dəyişir və ona görə də proqmozlaşdırmaq çətindir.

Istənilən müəssisənin mühüm iqtisadi parametri kimi məhz qiymətin səviyyəsi onun maliyyə vəziyyətinə təsir edir, həm də onun istehsal və sosial inkişaf imkan­larına müvafiq əldə edilən mənfəətin, həmçinin mülkiyyətçinin şəxsi gəlirlərinin həcmini müəyyən edir.

Əsaslandırılmış qiymət səviyyəsinin müəyyən edilməsi müəssisənin fəaliyyətində ən mürəkkəb çəhətlərdən biridir. Ona görə ki, qiymət çoxsaylı amillərin təsirinə məruz qalır ki, qiymətqoyma prosesində bunların nəzərə alınması vacibdir.

İqtisadiyyat səviyyəsində fəaliyyət göstərən tələb amillərinə aiddir: əhalinin ödəməqabliyyətli tələbi, natural ifadədə tələbin həcmi, əmanətin səviyyəsi, hər nəfərə düşən gəlirin həcmi, sosial qruplar arasında onun bölgüsü, əhalinin inflayasiya gözləntiləri. Bundan başqa konkret mala tələb müxtəlif qrup istehlakçıların zövqlərindən, malların keyfiyyət xarakteristikalarından və onların faydalılığından, yəni insanların təlabatının təmin edilməsi qabliyyətindən asılıdır.

İstehlak seçimi amilləri həmin malın rəqabətqabliyyətliliyini və onun bazarda yerini müəyyən edir: rəqabətçi müəssisələrin oxşar mallarının qiymət səviyyəsi, malların yerdəyişməsi, əvəzedici və qarşılıqlı tamamlanan malların qiymət səviyyəsi.

Təklif amilləri istehsal sferasının fəaliyyət şərtlərindən asılıdır: istehsalın cə satış xərclərinin səviyyəsi, bazara daxil olan malların miqdarı, istehsal amillərinin (təbii resurslar, kapital və əmək) qiyməti, əldə edilən mənfəətin və ondan istifadənin strukturu, investisiya prosesləri.

Alternativ istehsal imkanlarını şərtləndirən amillərə məhsulların əvəzetmə limiti, alternativ xərclər və texnologiya, istehsal amillərinin əvəzetmə limiti aid edilir.

Dövlət tənzimlənməsinə fəaliyyətdə olan vergiqoyma sistemi, gömrük siyasəti, valyuta məzənnəsi, təkrar maliyyələşdirmə dərəcəsi və s. aid edilir.

Dövlətin təmin etməli olduğu sərbəst qiymətqoymanın zəruri şərtlərinə mülkiyyətçilər kimi təsərrüfat subyektlərinin iqtisadi müstəqilliyi və azad fəaliyyət seçimi, onlar arasındakı müqavilə münasibətlərinin hüquqi müdafiəsi, rəqabət mühitinin saxlanması və inhisarçılıq davranı­şının qarşısının alınması aid edilir.

Bazar iqtisadiyyatında qiymət qarşılıqlı əlaqədə iki alt sistemdən (qiymətin növləri, onun quruluşu, səviyyəsi, dəyişmə dinamikası və fəaliyyətdə olan qiymətin dəyişməsi və yeni səviyyənin müəyyən edilməsi vasitəsi) ibarət olan tam qiymət mexanizmi kimi fəaliyyət göstərir.

Qiymətqoyma mexanizmi iki əsas amillərin təsiri altında formalaşan qiymətin dinamikası vasitəsilə təzahür edir. Birinci amil malların dəyəri əsasında formalaşan qiymətdən ibarət olan strateji, ikincisi isə taktikidir, yəni mahiyyəti qiymətin son kəmiyyətinin bazar konyukturası ilə müəyyən edilməsidir.

Qiymətin formalaşması prosesi kifayət qədər mürəkkəbdir və ona təsir edən amillərin qarşılıqlı əlaqəsinin və onların mahiyyətinin başa düşülməsi qiymət nədir, ona necə tərif vermək olar suallarına cavab verir. Bunun üçün qiymətə iqtisadi kateqoriya kimi baxmaq lazımdır.

***1.2. Qiymət üzərində statistika müşahidəsinin zəruriliyi və qiymət***

***statistikasının əsas vəzifələri***

Statistika təcrübəsində daha çox diqqət yetirilən və müzakirə edilən məsə­lə­lərdən biri istehsalcı qiymət indeksləri sisteminin qurulmasıdır. İstehsalçı qiymət in­deksləri sistemi ölkənin iqtisadi vəziyyətinin və onun ayrı-ayrı subyektlərinin ən mü­hüm göstəricilərindən biridir. Ondan iqtisadiyyatda qiymət proseslərini öyrənər­kən və səciyyələndirərkən, iqtisadi fəaliyyətin müxtəlif növlərinin məhsul­larının qiy­mət dəyişikliyini müqayisəli təhlil edərkən, əsas fondları yenidən qiymət­ləndirərkən, mak­­ro­səviyyədə müxtəlif hesablamaları və proqnozlaşdırmaları yerinə yetirərkən, iqtisadiyyatın sektorları üzrə istehsal həcmini müqayisəli qiymətlərlə qiymətlən­dirərkən, ümumi daxili məhsulun deflayator indeksini hesablayarkən və s. geniş is­tifadə edilir. Bundan başqa istehsalçı qiymət indeksləri sistemindən uzun­müddətli al­qı və satqı müqavilələri bağlayarkən hüquqi şəxslər tərəfindən çox istifa­də edilir. Bu cür yanaşma alıcı və satıcıları gözlənilməz qiymət dəyişikliyindən mü­dafiə etməyə imkan verir

Iqtisadiyyatın tənzimlənməsinin və idarəedilməsinin ən mühüm vasitələrindən biri qiymətdir. Qiymət bazar mexani­zmi­nin əsas ünsürüdür. Qiymət məhsul vahidi dəyərinin pulla ifa­dəsini xarakterizə edir və əhalinin həyat səviyyəsinin dəyişməsinə, isteh­salın və əmək məhsul­dar­lığının səviyyə­sinə mühüm təsir göstərir. Qiy­mət vasitə­silə təsər­rüfat nisbətləri, istehsalın səmərəliliyi, istehsalçı və isteh­lakçı üçün məhsulun faydalılığı təhlil edilir və proqnoz­laşdırılır. Bun­dan başqa, əhalinin həyat tərzi qiy­mətin səviyyə və dina­mika­sından asılıdır. Ümumiyyətlə, qiymət­də cəmiy­yətin iqtisadi və sosial problemləri cəm­ləşir.

Qiy­mət uçot, stimul­laş­dı­rıcı və bölgü funksi­yalarını yerinə ye­tirir. Uçot funksiyası xərcləri və istehsalın nəti­cə­lərini qiymət­ləndirməyə, stimullaşdırıcı funksiya elmi-texnoloji yeni­­liyi stimul­laşdırmağa, istehsalın səmərəlili­yini və məhsulun key­fiy­yətini yüksəltməyə imkan verir. Bölgü funksiyası vasi­təsilə qiy­mət müəy­yən dərəcədə sosial məsələləri həll edir.

Bazar iqtisadiyyatı şəraitində qiymət tələb və təklifin uço­tu funksiyasını yerinə yetirir və onların səviyyəsinin for­ma­laşmasını və vaxt etibarilə dəyişməsini müəyyən edir. Onun əsa­sında dəyər qanunu durur. Dəyər ətrafında qiy­mətin dəyiş­məsi tələb və təklifdən, qiymətin dövlət tən­zim­lənməsi imkan­larından, sosial amillərdən, tədavüldə olan pulun miqdarından asılıdır.

Qiymət statistikasının göstəriciləri ölkənin sosial-iqtisadi inkişa­fının təhlili üçün zəruri olan makroiqtisadi informasiya sisteminin mühüm komponenti kimi çıxış edir. Dövlət idarə­etmə orqanları sosial-iqtisadi siyasətin formalaşdırılması məsə­lə­ləri üzrə idarə­­etmə qərarları qəbul edərkən və bazar iqti­sadi­y­yatının tən­zim­lənməsi üzrə tədbirlər işləyib hazırla­yarkən qiy­mət statisti­kasının məlumat­larından istifadə edir. Bununla yanaşı müx­təlif bazar subyektləti (firmalar, banklar və s.) və ev təsər­rüfat­ları bu və ya digər iqtisadi qərarlar qəbul edərkən qiymət statis­tika­sının məlumatlarından istifadə edir. Beynəl­xalq müqayi­sələrin həyata keçirilməsində də qiymət statistikası mühüm rol oynayır.

Qiymət statistikasının əsas vəzifələrinə aşagıdakılar aiddir:

- qiymət üzərində seçmə müşahidəsinin həyata keçirilmə­sinin metodoloji əsaslarını işləyib hazırlamaq,

-bazarın konyunkturasını statistik öyrənmək,

-qiymətin dəyişməsinə təsir edən amilləri statistik təhlil etmək,

-iqtisadiyyatın bütün sektorları və sahələri üzrə qiy­mətin dəyişməsini öyrənmək,

-bir sıra makroiqtisadi göstəricilərin və onun komponent­lərinin beyənılxalq müqayisəliliyi üçün valyu­tanın paritet alıcı­lıq qabliyyətini (PPP-Purchasing Power Parity) müəyyən etmək və s [1. səh.318,319].

Ölkədə istehlak qiymətləri statistikası prinsip etibarilə beynəlxalq standartlara əsaslanır. İstehlak qiymətləri indeksinin hesablanmasının başlıca təyinatı istehlak mallarının və xidmətlərin qiymət dinamika­sının müəyyənləşdirilməsidir. Bu indeks Laspeyresin düsturu ilə hesablanır. İndeksin hesablan­ma­sında respublikanın milli xüsusiy­yətlə­rini nəzərə alan 565 reprezentativ mal və xidmət qrupları üzrə toplan­mış qiymət və tariflərdən istifadə edilir. İstehlak qiymətləri indeksi hesablana­rkən ev təsərrüfatlarının büdcə tədqiqatı əsasında müəyyən­ləş­­dirilən əsas dövdə əhalinin faktiki istehlak xərcləri­nin quruluşu çəki rolunda çıxış edir. Onu da qeyd edək ki, cari dövrdə əhalinin istehlak xərc­lərinin quruluşu haqqında tam və keyfiyyətli məlumat ba­zası formalaşdıqca Paaşenin düsturu əsasında istehlak qiymət­ləri indeksinin retpospektiv hesablan­masını həyata keçirmək müm­kün olacaqdır.

Azərbaycanda qiymət statistikası qəbul edilmiş standart təsnifata uyğun olaraq 11 əsas indekslə təm­sil olunur. Qiymət statistikası göstə­riciləri bazar iqtisadiy­yatı­nın vəziyyətini, qiy­mət dəyişməsinin əhali­nin hə­yat səviy­yəsinə və işgüzar fəallı­ğına təsirini qiymətləndir­məyə imkan verir. Qiymət statisti­kasının göstəricilərinə aşağıdakılar daxil­dir:

-qiymətlərin səviyyəsi, onların dinamikasını əks etdirən indekslər;

-iqtisadiyyatın bütün sahələri üzrə qiymət indeksləri;

-mühüm məhsul növləri üzrə qiymət indeksləri.

Ölkədə qiymət indekslərinin hesablanması aşağı­dakı ardı­cıl­lqla həyata keçirilir:

-təmsilçi-malların və baza müəssisələrin seçilməsi,

-qiymət məlumatlarının toplanması,

-orta göstəricilərin müəyyənləşdirilməsi,

- çəki sxeminin tərtib edilməsi,

-indekslərin hesablama və ümumiləşdirmə düsturlarının seçilməsi,

- dinamik sıraların qurulması [1. səh.328].

Qiymət statistikasında qiymətin dəyişikliyini səciyyələn­dirən müx­təlif indekslərin hesablanması üçün zəruri məlumat­lar coxsaylı statistik hesabatlardan əldə edilir. Onlara aiddir:

- 1-İQİ qeyri-ərzaq - qey–i - ərzaq mallarının qiymətlərinin mü­şahidə forma­sı,

- 1-İQİ xidmət - əhaliyə göstərilən pullu xidmətlərin qiymət və tariflərinin müşahidəsi forması,

- 1-İQİ ərzaq - ərzaq məhsul­larının qiymət­lərinin müşahidəsi forması,

- 1-TQ (istehsalçı) №-li forma - tik–nti işlərinin qiymətləri üzrə hesabat forması,

- 1-KTQİ (istehsalçılar) №-li forma - sat–lmış kənd təsər­rüfatı məh­sullarının istehsalçı qiymətləri haqqında hesa­bat forması,

- 1-tarif (dəniz), 1-tarif (də­mir yolu) - ümu–i istifadədə olan dəmir yo­lu nəqliyyatının yük­daşıma tarifləri haqqında hesabat forması,

-1-mənzil - mən–il baza­rın­da qiymətlərin müşahidə forması,

-1-SQ (istehsalçı) №-li forma - sən–ye məhsullarının istehsalçı qiy­mətləri, sənaye xarakterli xidmətlərin qiymətləri (tarifləri) və sə­naye müəs­sisələri tərəfin­dən məhsul istehsalı məqsədilə əldə olunan xam­mal və mate­rialların qiymətləri haqqında hesabat forması,

- 1-tarif (boru kəməri qaz nəqli) və 1-tarif (aviasiya) - ümumi isti­fadədə olan aviasiya nəq­liyyatı ilə yük daşınmasının tarifləri haqqında hesabat formaları və s. [1,28].

Bazar iqtisadiyyatı şəraitində qiymətin müxtəlif növ­ləri fəaliyyət göstərir. Bunları əsasən iki qrupda - sərəst (ba­zar) və dövlət qiymətləri- birləşdirmək olar.

Sərbəst (bazar) qiyməti rəqabət, tələb və təklif və digər bazar amillərinin təsiri altında yaranan bazar qiymət­ləridir.

Dövlət qiyməti inhisarçı mövqeyində olan müəssisələrdə istehsal edilən mal və xidmətlərə dövlət tərə­findən müəyyən edilmiş qiymətlərdir. Dövlət qiymətləri sabit və tən­zimlənən qiymətlərə bölünür.

Xidmət edilən sahələrdən (sənaye, kənd təsərrüfatı, əhali və s.) asılı olaraq topdansatış, istehsalçı və pərakəndə qiymətlər fərqləndirilir.

Topdansatış qiymət müəssisələrin iri partiyalarla satdığı malların qiymətidir.

Istehsalçı qiyməti istehsalçının satdığı məhsula müəyyən etdiyi qiymətdir.

Statistika qiymətlərin bütün sistemini öyrənir. Qiymət prosesləri haqqında obyektiv informasiya əldə etmək üçün iki problemin (qiymət haqqında informasiyanın toplanması­nın prinsip etibarilə yeni sisteminin işlənib hazır­lanması və beynəlxalq stan­dartlara uyğun olaraq onların hesab­lanması metodo­logiyasının və göstəricilər sisteminin təkmil­ləş­diril­məsi) həll edilməsi vacibdir.

Qiymət statistikasının göstəricilər sistemindən yalnız qiy­­mət proseslərini öyrənərkən deyil, həm də digər dəyər göstə­ricilərini hesablayarkən istifadə edilir.

Bazar iqtisadiyyatı şəraitində qiymət üzə­rində müşahi­dənin seçmə metoduna üstünlük verilir. Mal təmsilçilərinin məcmusunu formalaşdırarkən, bir qayda olaraq, baza müəs­si­sələr, daha sonra ümumi məcmunu təşkil edən əmtəə təmsil­çiləri, nəhayət, qiymət və tariflərin müşahidə anı (qeydiyyat) seçilir.

Məhsulun qiymət səviyyəsi istehsal və qeyri-istehsal xarak­terli müxtəlif amillərin təsiri altında formalaşır. Qiyməti yara­dan əsas amil istehsalçının xərcləridir. Qiymətin səviyyəsi ilk növbədə məhsul istehsalına yönəldilən xərclərdən asılıdır. İs­teh­sal xərclərinin mütləq göstəriciləri əsasında məhsulun xər­c və qiymət quruluşu müəy­yənləşdirilir və statistik təhlil edilir.

Ayrı-ayrı ünsürlər üzrə (məsrəf, aksiz, ƏDV, ticarət əlavəsi və s.) qiymətin quruluşunun dəyişmə intensivliyini qiymət­lən­dirmək üçün Qatevin və Salainin aşagıdakı inteqral əmsal­larından istifadə etmək olar:

 

Burada, və- iki qonşu dövr üzrə öyrənilən mal­ların, yaxud bir malın qiymətinin quruluşunun nicbi göstərici­lərini,

- qiymətin quruluş ünsürlərinin sayını göstərir.

Hər iki əmsalın kəmiyyəti 0-la 1 arasında dəyişir. Göstəricinin qiymə­tinin 0-a yaxın olması qiymətin quruluşunda fərqin az, yəni öyrənilən konkret mal bazarında kon­yunkturanın nisbətən sabit olduğunu göstərir [1. səh.320].

Iqtisadiyyatın müxtəlif sahələrində (sənaye, kənd təsər­rüfatı, tikinti, nəqliyyat və s.) qiymət və tariflərin dinami­kasını statistik öyrənmək üçün xüsusi təşkil edilmiş staistika müşa­hidələri nəticəsində toplanılan, yaxud müxtəlif hesabat forma­larında öz əksini tapan məlumatlardan istifadə edilir. Müasir dövrdə sənayedə hazır məhsulun qiyməti üzərində statistik müşahidə təşkil olunmuşdur. Hazır məhsulun qiy­məti (istehsalçı qiy­məti) müxtəlif əmtəə təmsilçiləri üzrə qey­də alınır. Bu zaman hazır məhsulun faktiki qiyməti üzrə qeydiyyat aparılır. Qeydiyyata alınan qiymətlərin müqayisəliliyinin təmin edilməsi hesablanan indeks­lərin etibarlılı­ğının əsas şərtidir.

Iqtisadiyyatın spesifik sahələrindən biri tikintidir. Tikinti sahəsində qiymət indekslərinin hesablanması xeyli mürəkkəbdir. İnvestisya təyinatlı maşın və avadanlıqların qiymət indeksi mərhələlərlə hesablanır:

-avadanlıqların əsas qrupları üzrə istehsalçı qiymət in­deksi hesablanır;

-investisya təyinatlı maşın və avadanlıqlardan istifadə edən hər bir sahə üçün ümumi indeks aşağıdakı qaydada hesablanır.



Burada,  - t-ci sahə üçün maşın və avadanlıqların ümu­mi qiymət indeksini,

- i-ci qrup avadanlıq üçün istehsalçı qiymət indeksini,

- t- ci sahənin əldə etdiyi ma­şın və avadanlıqların ümumi dəyərində i-ci qrup avada­n­lıqların xüsusi çəkisini göstərir.

Bundan başqa, tikintidə tikinti - quraşdırma işləri, sair kapital xərc­ləri və işləri və s. üzrə Qiymət indeksləri hesablanır.

Nəqliyyat sahəsində tariflərin səviyyəsi üzərində müşa­hidə nəqliyyatın və yüklərin növləri üzrə həyata keçirilir.

Kənd təsərrüfatında qiymətlərin dinamikası həm bitki­çilik, həm də hey­vandarlıq sahələri üzrə öyrənilir. Bu zaman seçmə müşa­hidəsinə üstünlük verilir.

***1.3. Qiymət indeksləri və onlardan istifadə edilməsinin əsas istiqamətləri***

Qiyməti statistik öyrənməklə müəyyən mal qruplarının qiymət səviyyəsi, bu səviyyələrdəki struktur fərqlər və on­ların dinamika­sında müşahidə edilən meyillər aşkar edi­lir. Bu zaman orta kəmiy­yət və indeks metodundan geniş isti­fadə edilir.

Məlumdur ki, qiymət fasiləsiz olaraq dəyişir. Ona görə də onun dəyiş­məsini aşkar etmək üçün orta qiyməti və qiymətin orta hesabla dəyişməsini bilmək lazımdır.

Orta qiymət ayrı-ayrı malların, yaxud eyni növlü mallar məcmusunun qiymətinin orta səviyyəsidir. Ayrı-ayrı mala­rın orta qiyməti müəyyən dövr, ərazi, həmin malın satışının ümumi həcmi üzrə müəyyən edilir.

Qiymətin variasiyasını öyrənmək üçün variasiya geniş­liyi, orta xətti uzaq­laşma, orta kvadratik uzaqlaşma, varia­siya əmsalı göstəricilərindən istifadə edilir.

Əgər faktiki məlumatlar əsasında qiymət səviyyəsinə tə­sir göstərən amil əlaməti müəyyən olunmuşsa onda onun variasiyası empirik elastiklik əmsalının köməyi ilə qiy­mətlən­dirilir:



Burada,  və - müvafiq olaraq qiymətin və amil əla­mətinin mütləq dəyişməsini, p və x- isə müvafiq olaraq qiy­mətin və amil əlamətinin baza kəmiyyətini göstərir. Bu əmsal amil əlamətinin 1% dəyişməsi nəticəsində qiymətin neçə faiz dəyişməsini əks etdirir.

Statistika təcrübəsində müxtəlif malların qiyməti haqqında olan məlumatlar əsasında qiymət indeksləri (istehlak və istehsalçı qiymət indeksi, aralıq və investisiya malları qiymət indeksi, ayrı-ayrı malların orta qiymət indeksi, xidmətlərin qiymət (tarif) indeksi, idxal və ixracın, qiymətli kağızların, daşınmaz əmlakın qiymət indeksi, ÜDM-in deflyator indeksi) hesablanır və statistik təhlil edilir.

Konkret malın (xidmətin) qiymətinin dinamikasını fərdi qiymət indeksi xarakterizə edir. Fərdi qiymət indeksi əsas və silsiləvi qaydada müvafiq olaraq aşagıdakı düsturlarla hesablanır:

 , 

Həm fərdi, həm də ümumi indeksləri qurarkən müxtəlif müqayisə bazası tətbiq edilir. Bununla yanaşı əsas problemlər­dən biri də hansı dövrün çəki kimi götürülməsidir. Bundan asılı olaraq E.Laspeyresin, Q.Paaşenin və İ.Fişerin qiymət indekslə­rini bir-birindən fərqləndirirlər.

Əsas dövrü çəki kimi götürdükdə E.Laspeyresin qiymət indeksi aşagıdakı düsturlarla hesablanır:

, 

Cari dövrü çəki kimi götürdükdə Q.Paaşenin qiymət indek­si aşagıdakı düsturlarla hesablanır:

, 

Çəkilərin quruluşundakı fərqlərlə əlaqədar olaraq Las­pey­resin və Paaşenin qiymət indekslərinin nəticələri eyni ol­mur.

İndekslərin düzgün qurulması testlərini işləyib hazırlayan amerika alimi İ.Fişerin qiymət indek­si aşagıdakı düsturla he­sab­lanır:



Bu indeksdən istifadə edərkən indeksin secilmiş müqayisə bazasından asılı olmaması testi (time reversal test) təmin edilir.

Bunlarla yanaşı statistika təcrübəsində müxtəlif alimlərin adı ilə adlandırılan bir sıra indekslərdən də (E.Marşall, Uolş, Karli, Dyuto, Cevons qiymət indeksi və s.) istifadə edilir [1,8,10].

Istehlak qiymətləri indeksi hər bir ailənin, şəxsin maddi rifah səviyyəsinin, bütövlükdə ölkənin həyat fəaliyyətinin özünə­məxsus barometridir. Istehlak qiymətləri indeksi real əmək haqqını, real pul gə­lirlərini taparkən deflyator (toplu) indeks kimi tətbiq edilir və onların nominal qiymətləri əsasında real səviyyələri hesab­lanılır:



Orta qiymət sistemindən eyninövlü məhsulların qiymə­tinin mü­qayisəsində geniş istifadə edilir. Eyninövlü məhsulların qiymə­tinin dinamikasını müəyyən etmək üçün dəyişən tərkibli qiymət indeksi hesablanır.



Burada,  və  əsas və cari dövrdə satışdan daxilolmaları, yaxud mal dövriyyəsini gös­tərir.

Indekslər sistemi vasitəsilə qiymətin səviyyəsinə məh­sulun quruluşunun dəyişməsinin təsiri də qiymətləndirilir.



Dəyişən tərkibli qiymət indeksini quruluş tərkibli qiymət indeksinə bölməklə sabit tərkibli qiymət indeksi tapılır.



Indeks metodundan istifadə edərək qiymətin daha geniş səpgili məsələləri həll edilir.

Bazar münasibətləri şəraitində kəmiyyət göstəriciləri kimi in­dekslər sistemində qiymət indeksinə xüsusi əhəmiy­yət verilir. Qiymət indeksinin köməyi ilə istehsal və qeyri-istehsal istehlak mallarının dinamikasının qiy­mət­ləndiril­məsi, MHS-nin mühüm dəyər göstəricilərinin fak­tiki qiymətdən mü­qayisəli qiymətlərə çevrilməsi həyata keçirilir. Qiymət in­deksi makroiqtisadi tədqiqat­larda inflya­siyanın ümumi göstəricisi və bir sıra iqtisadi göstərici­lərin müəy­yən edilməsində əsas kimi çıxış edir.

Istehlak səviyyəsində qiymətin dinamikasının səciyyəsi üçün son istehlak qiymətlərinin dinamikasını əks etdirən ümumi (yekun) istehlak qiymətləri indeksi ( Consumer Price Index, CPI)) hesablanır. O, istehlak mal və xidmətlərinin müəyyən dəstinin dəyərinin ümumi dəyişməsini («istehlak səbəti») xarakterizə edir. Qiy­məti mü­şahidə etmək üçün işlənib hazırlanan mal və xidmətlər dəs­tinə reprezentativ olaraq kütləvi istehlak tələb­li mal və xid­mətlər, habelə istifadəsi mütləq zəruri olmayan ayrı-ayrı mal və xidmətlər (minik maşını, qızıl məmu­latı və s.) daxil edilir.

Dünyanın əksər ölkələrində tətbiq edilən istehlak qiymətləri in­deksinin hesablanması metodolo­giyasını ümumi şəkildə aşagıdakı kimi vermək olar:

-istehlak qiymətləri indeksinin hesablanmasının ilkin mərhələsi son istehlak məqsədləri üçün ev təsərrüfatlarının əldə etdiyi mal və xid­mətlər dəstini əhatə edən istehlak səbətini formalaşdırmaqdır. Bir qay­da olaraq istehlak səbəti ev təsər­rüfat­larının ən mühüm mal qrupları üzrə (belə qrupların sayı 300 - lə 100 arasında dəyişir) istehlak xərc­ləri­nin qruplaşdırıl­ması kimi çıxış edir. İstehlak xərclərini qruplaş­dırmaq üçün bey­nəlxalq təşkilatlar fərdi istehlakın bey­nəl­xalq təsni­fatından istifadə edilməsini tövsiyə edir,

-növbəti mərhələdə müəyyənləşdirilmiş istehlak mal qruplarının istehlak səbətinin ümumi həçmində payı müəyyən edilir. Müəyyənləş­dirilmiş çəkilərə 5 ildə bir dəfə yenidən baxılması tövsiyə edilir,

-növbəti mərhələdə hər bir mal qrupuna xarakterik mal təm­silçi­lərinin siyahısı formalaşdırılır. Mal təmsilçilərinin ümu­mi sayı təx­minən 1500 adda götürülür,

-daha sonra mal təmsilçilərinin qiymətləri haqqında mə­lumat­ların toplanması həyata keçirilir. Mal təmsilçilərinin orta qiymətləri haq­qındakı məlumatlar həmin mallar üzrə fərdi qiymət indekslərini hesab­lamağa imkan verir. Bu indeks əsasında xərclərin daha aşağı təsnifat səviyyəsi üçün orta qiymət indeksi hesablanır. İstehlak xərclərinin daha aşagı səviyyəli təsnifatı üzrə hesablanılan qiymət indeksləri növ­bəti mərhələdə xərclərin digər səviyyələri üzrə qiymət indekslə­rinin və bütövlükdə istehlak qiymətləri indeksini hesablamaq üçün ümumiləş­dirilir [1. səh.326].

Istehlak qiymətləri indeksi qeyri-istehsal istehlakı üçün əhalinin əldə etdiyi mal və xidmətlərin qiymətinin ümumi səciy­yəsinin vaxt etibarilə dəyişməsini xarakterizə edir və aşağıdakı düsturla hesablanır.



Istehlak qiymətləri indeksi silsiləvi qaydada hər ay, rüb və il üzrə hesablanır. Inflyasiya səviyyəsini xarakterizə edən mühüm göstərici kimi ondan dövlətin maliyyə siyasətini həyata keçirmək, iqtisadiyyatda qiymət proseslərini təhlil etmək və proq­nozlaşdırmaq, milli valyutanın real məzən­nəsini tənzim­lə­mək və s. üçün Istifadə edilir.

Cari vəziyyətdə ölkədə istehlak qiymətləri indeksi Las­peyresin aşağıdakı düsturu ilə hesablanır:



Burada, - əsas dövrdə (istehlak mal və xidmətlərin dəstində) malların miqdarını,  - əsas və cari dövrdə məhsul vahidinin qiymətini göstərir.

İnflyasiya mürəkkəb və çoxamilli hadisədir. Inflyasiya ölkənin pul-kredit və maliyyə sisteminin fəa­liy­yətinin pozulması ilə bağlı olaraq iqtisa­diyyatda mal və xid­mətlərin qiymət səviyyəsinin orta he­sabla artmasıdır. Bu da pulun dəyərsiz­ləşməsinə gətirib çıxa­rır. Başqa sözlə de­sək, in­flyasiya pu­lun alıcılıq qabiliy­yətinin aşağı düş­məsini xarakterizə edir. Inflya­siyanın əsas səbəbələrinə iqtisadiyyatın qu­ru­lu­şun­da­kı uy­ğu­n­suzlu­ğu, dövlət büdcəsinin kəsirini, döv­lət borcu­nun və uzun­müdətli kredit qo­yuluşlarının həcmi­nin artmasını və s. aid etmək olar.

Inflyasiyaya qarşı mübarizənin müxtəlif metodları möv­cud­dur. Iqtisadi ədəbiyyatda inflyasiyaya qarşı mübarizədə iki yanaşmanı - monetarist (D.Yum, İ.Fişer, M.Fridmen və s.) və qeyri-monetarist (Keyns nəzəriyyəsi, təklif iqtisadiyyatı və s.) bir-birindən fərqlən­dirirlər. Monetaristlər inflyasiya ilə müba­rizədə əsas diqqətin pul küt­lə­si­nin həcminin, keynsçilər isə büdcə və kredit sis­te­minin tənzim­lənməsinə yönəldil­məsini ön plana çəkir.

Inflyasiya pulun alıcılıq qabliyyətinin aşağı düşməsinə gə­tirib çıxarır. Pulun alıcılıq qabiliyyəti müvafiq qiymət və tariflər səviyyəsində milli valyutada əldə edilə bilən mal və xidmətlərin həcmidir. Pulun alıcılıq qabiliyyəti indeksi mal və xidmətlər indeksinin tərsi kimi hesablanır:



Pulun alıcılıq qabliyyətinin real şəkildə möhkəmlən­di­rilməsinə və yüksəl­dilməsinə yalnız tələb və təklif arasındakı nisbətin düzgün müəy­yənləşdirilməsi əsasında nail olmaq olar.

Monetar yanaşmaya əsasən inflyasiya real məhsulun həcminə nisbətən pul kütləsinin daha sürətlə artmasıdır. Pul kütləsinin artıqlığı onu dəyərsizləşdirir və nəticədə qiymət artır.

Qiymət dəyişikliyinin makroiqtisadi göstəricilərə təsirini aradan qaldırmaq üçün təcrübədə üç müxtəlif metoddan-birbaşa və ikiqat deflyatorlaşdırma, həmçinin ekstrapolyasiya metod­larından istifadə edilir.

Təcrübədə inflayasiya proseslərini müşahidə etmək və onların inkişaf meylini aşkar etmək üçün qiymət, bank, ma­liyyə statistikasının, həmçinin MHS-nin məlumatlarından isti­fadə edilir. Bu informasiya əsasında ölkədə inflyasiyanı xarak­terizə edən göstəricilər formalaş­dırılır. Beynəlxalq təcrübədə inflyasiya səviyyəsini səciyyələn­dirmək üçün istehlak qiy­mətləri indeksindən və ümumi milli məhsulun deflyatorundan istifadə edilir. Ölkəmizdə əsas makroiqtisadi göstərici ümumi daxili məhsul (Gross Domestic Product-GDP) olduğun­dan ilkin göstərici kimi ümumu daxili məhsulun deflyator indeksi (implicit price level, implicit GDP deflator) çıxış edir [10,17,21]. ÜDM-in deflyator indeksi istehsal və istehlak edilən mal və xidmətlərin hamısı üzrə inflyasiyanın səviyyəsini qiy­mət­ləndirir. Mal və xidmətlərin qiymət indeksindən fərqli olaraq bu göstərici əmək haqqının, mən­fə­ətin (qarışıq gəlir­lər də daxil olmaqla), əsas kapitalın isteh­lakının, idxal və ixracın, həmçinin xalis vergilərin nominal kütləsinin dəyiş­məsini xarakterizə edir.

Bu göstərici nominal ÜDM-in, real ÜDM-ə nisbəti ki­mi Paaşenin düsturu əsasında hesab­lanır.



ÜDM-in deflyatorunu dolayı yolla da hesablamaq olar.

:

Burada, - ümumi daxili məhsulun dəyər indeksini,

-ümumi daxili məhsulun fiziki həcm indeksini göstərir.

Pulun miqdar nəzəriyyəsinin eyniliyinə əsaslanaraq ümumi daxili məhsulun deflyatorunu aşağıdakı düsturla da hesablamaq olar:



Burada, -pul kütləsinin,

-pulun dövriyyə sürəti­nin,

-isə malın həcminin dəyişməsi indeksini göstərir.

ÜDM-nin deflyatoru əsasında inflyasiya səviyyəsinin əsas göstəricisi olan inflyasiya norması hesablanır.



Burada, - qonşu dövrlərin ÜDM-nin deflyatorunu göstərir [1,8,10].

Inflyasiyanın ümumiləşdirici göstəricilərindən başqa sta­tistika təcrübəsində iqtisadiyyatın ayrı-ayrı sektorlarında qiy­mətin səviyyəsini xarakterizə edən göstəricilər də (isteh­salçının qiymət indeksi, ayrı-ayrı malların topdansatış qiy­mət indeksi, son və aralıq məhsulun və s. qiymət in­deksi) hesablanır və təhlil edi­lir. Inflyasiya ölkənin pul vahidinin devalvasiyasına gətirib çı­xarır. Odur ki, milli valyutanın məzənnəsinin sabitləşdiril­məsi dövlətin prioritet vəzifələrindən hesab edilir.

**II FƏSİL**

***AZƏRBAYCANIN SƏNAYE SEKTORUNDA İSTEHSALÇI QİYMƏT İNDEKSLƏRİNİN HESABLANMASININ METODOLOJİ VƏ PRAKTİKİ MƏSƏLƏLƏRİ***

***2.1. Ölkənin sənaye sektorunda istehsalçı qiymət indekslərinin***

***formalaşdırılması mərhələləri və beynəlxalq təcrübə***

İstehlak qiymətləri indeksi ev təsərrüfatlarının istehlak etdiyi mal və xidmətlərin qiyməty dəyişikliyini ölçür. Belə dəyişiklik istehlakçıların gəlirlərinin real alıcılıq qabliyyətinə və onların həyat səviyyəsinə təsir göstərir. Müxtəlif mal və xidmətlərin qiymətinin dəyişmə tempi həmişə eyni olmur və qiymət indeksi onların yalnız orta hesabla dinamikasını əks etdirir. Qiymət indeksi həmçinin eyni vaxt anında müxtəlif şəhərlər, regionlar yaxud ölkələrdə qiymət səviyyələrindəki fərqi də ölçür.

Təcrübədə istehlıak qiymətləri indeksindən bütövlükdə iqtisadiyyat üçün inflayasiyanın ümumi ölçüsü kimi geniş istifadə edilir və xüsusilə pul - kredit siyasəti sferasında iqtisadi qərarların qəbulu üçün mühüm statistik göstərici kimi çıxış edir.

Istehlak qiymətləri indeksini hesablayarakən iki əsas məsələnin həll edilməsi vacibdir. Birincisi, onun hesablanması metodlarının təsviri, ikincisi həmin metodların əsaslandığı iqtisadio və statistik nəzəriyyənin əsaslarının izah edilməsidir. Deməli, istehlak qiymətləri indeksi **(Consumer Price Index, CPI)**  müəyyən dövr üzrə bir sıra mal və xidmətlərin qiymət səviyyəsinin dəyişikliyini xarakterizə edən ümumiləşdirici göstəricidir. İstehlak qiymətləri indeksini hesablayarkən istehlak səbətini təşkil edən malların və xidmətlərin dəyəri qəbul edilir. Onun tərkibinə insan həyatını müəyyən səviyyədə saxlayan qida (ərzaq) və qeyri-ərzaq mal və xidmətlər dəsti daxil edilir. Həmin siyahı müxtəlif ölkələrdə qanunvericiliklə təsdiq edilir və bir-birindən kəskin fərqlənir. Məsələn, Rusiyada bu siyahıya 156, ABŞ-da 300, Böyük Britaniyada 350, Almaniyada 475 və s. adda mal və xidmətlər daxil edilir. Bu indeksin hesab­lanması metodikası BVF, BMT, AYİB və s. kimi beynəlxalq təşkilatlar tərəfindən tövsiyyə edilmişdir.

İstehlak mallarının (xidmətlərin) qiymət və tariflərinin dövlət statistika müşahi­dəsinin təşkili və ticarət məntəqələrinin seçmə məcmusunun formalaşdırılması istehlak mallarının (xidmətlərin) qiymət və tariflərinin dövlət statistika müşahidəsinin aparılması və istehlak qiymətlərinin məcmu indeksinin hesablanılması üçün lazımi məlumatların əldə edılməsi məqsədini daşıyır. Həmin ümumiləşdirici indeksin hesablanması üçün aşağıdakı anlayışların mahiyyətinin düzgün anlanılması və izahı zəruridir:

-istehlak qiymətləri indeksi (İQİ) – inflyasiya göstəricilərdən biri olmaqla əhali tərəfindən əldə edilən istehlak malları və xidmətlərinin təsbit edilmiş qiymətlərinin zamana görə dəyişməsini xarakterizə edir;

-qiymət (tarif) - əmtəənin dəyərinin pul ilə ifadəsi;

-istehlak qiyməti (tarifi) - sərbəst bazarda reallaşdırılan malın (xidmətin) son istehlak dəyəri kimi ƏDV, aksiz, dövriyyədən vergi və digər birbaşa vergiləri və eləcə də, ticarət təşkilatlarının xərc və mənfəətini özündə əks etdirən faktiki qiymət (tarif);

- qiymət müxtəlifliyi - hər hansı ticarət məntəqəsində qeydə alınmış, müəyyən isteh­lak xüsusiyyətlərinə malik (adı, istehsalçısı, xaratkterik xüsusiyyətləri) malın qiyməti;

-təmsilçi - mal - məcmu daxilində malın keyfiyyətinə və onun əsas istehlak xüsusiy­yətlərinə təsir göstərməyən fərqli xarakteristik xüsusiyyətlərə malik hər hansı növ malın (xidmətin) məcmusu;

-mövsümi mal (xidmət) - müəyyən mövsüm ərzində (ilin müəyyən dövründə) bazarda satışda olmayan və ya mövsümdən (ilin fəslindən) asılı olaraq miqdarında və qiymətində baş verən dövri tərəddüdlərlə xarakterizə edilən mal (xidmət);

-təmsilçi-istehlak mallarının (xıdmətlərin) dəsti – müəyyən dövr ərzində dəyişməz qalan, əhali tərəfindən müntəzəm olaraq istehlak edilən, Bakı şəhəri və rayonlar üçün reprezentativ olaraq seçilən malların (xidmətlərin) vahid siyahısı;

-baza müəssisə - təmsilçi-istehlak mallarının (xidmətlərin) formalaşdırılmış dəstinin qiymət və tariflərinin qeydiyyatının aparılması məqsədilə dövlət statistika müşahidəsi üçün reprezentativ olaraq seçilmiş obyekt (ticarət məntəqəsi, əhaliyə pullu xidmətlər göstərən təşkilatlar);

-seçimə (seçmə məcmu) - son məcmunun (bütün müşahidələrin məcmusu) xüsusiyyətlərini və proporsionallığını tam və uyğun olaraq əks etdirən təmsilçilik (və ya reprezentativlik) xüsusiyyətlərinə malik müşahidələrin sayının məcmusu;

-qiymətlərin (tariflərin) qeydiyyatı - baza müəssisələrdə təmsilçi- istehlak mallarının (xidmətlərin) formalaşdırılmış dəstinə daxil olan malların (xidmətlərin) qiymətləri haqqında məlumatların toplanması;

-əhalinin istehlak xərcləri - əhalinin istehlak mallarının və xidmətlərin əldə edilməsinə yönəltdiyi pul sərfinin bir hissəsi;

-istehlak malları (xidmətləri) - əhalinin şəxsi və ya ümumailə tələbatının ödənilməsi üçün istifadə olunan mal və xidmətlər;

-ev təsərrüfatları - öz vəsaitlərinin hamısını və yaxud bir hissəsini birləşdirərək həyat üçün vacib olan hər şeylə özlərini təmin edən, qohumluq əlaqələrinə malik olan və ya olmayan, bir yaşayış evində və yaxud onun bir hissəsində fərdi və ya qrup halında yaşayan ayrı-ayrı şəxslər;

-təsnifat - təsnifat obyektlərinin və ya təsnifat qruplarının ad və kodlarının sistemləşdirilmiş toplusunu özündə əks etdirən texniki hüquqi normativ akt;

-MFİT – məqsədlər üzrə fərdi istehlak təsnifatı – Classification Of Individual Consumption By Purpose (COICOP), 1993-cü ilin Milli Hesablar Sistemində qeyd olunan dörd funksional təsnifatdan biri olmaqla, beynəlxalq standartlara uyğun İQİ-nin hesablanılmasında istifadə olunur;

-inflyasiya - mal və xidmətlərin qiymət artımının müşayiətində pul vəsaitlərinin qiymətdən düşməsi;

İQİ mal və xidmətlərin qiymət dəyişməsinin təsiri ilə qeydiyyata cəlb edilmiş istehlak malları və xidmətləri dəstinin əvvəlki (bazis) dövrü ilə müqayisədə cari dövrdə dəyərinin dəyişməsinin müəyyənləşdirilməsi üçün hesablanır.

İQİ istehlak malları və xidmətlərin qiymət dəyişməsinin hesablanması üçün nəzərdə tutulduğuna görə, bu indeksə aşağıdakılar daxil edilmir:

-mallara, xidmətlərə heç bir aidiyyatı olmayan qiymətli kağızların, məsələn, istiqraz vərəqələrinin, aksiyalarınvə digər maliyyə aktivlərinin alışı:

-gəlir vergisi və pensiyaa fonduna ayırmalar üçün çəkilən xərclər:

--nvestisiya məqsədli xərclər (yaşayış və yardımçı obyektlərin tikintisi və əsaslı təmiri) üçün, yığım üçün nəzərdə tutulmuş və real bazar qiyməti olmayan (yardımçı təsərrüfatlarda istehsal edilən və şəxsi istehlak üçün nəzərdə tutulmuş kənd təsərrüfatı məhsulları) malların dəyəri.

-əhaliyə göstərilən pullu xidmətlərin və istehlak mallarının qiymət və tariflərinin dövlət statistika müşahidəsi seçmə üsulla həyata keçirilir.

Dövlət statistika müşahidəsi özündə aşağıdakı mərhələləri birləşdirir:

-yaşayış məntəqələrinin seçilməsi:

-bazar müəssisələrin seçilməsi:

-təmsilçi-malların (xidmətlərin) seçilməsi:

-baza müəssisələrdə əhaliyə göstərilən pullu xidmətlərin və istehlak mallarının qiymətlərinin (tariflərinin) qeydiyyatı:

İstehlak qiymətləri (tarifləri) üzərində dövlət statistika müşahidəsi ölkənin bütün rayonlarında və eləcə də, Bakı şəhərində aparılır.

Qiymətlər və tariflər haqqında məlumatlar rayonun coğrafi, sosial-iqtisadi vəziyyətini və istehlak bazarının mal və xidmətlərlə doldurulması dərəcəsini əks etdirməklə bütün rayon mərkəzlərində toplanır.

Hər bir şəhərdə (rayonda) seçmə məcmuya müntəzəm olaraq kütləvi mal (xidmət) satışı həyata keçirən təşkilatlar, eləcə də, ticarət məntəqələri (mağazalar, univermaqlar, köşklər), ictimai iaşə obyektləri, şəhər bazarları (ərzaq, qeyri-ərzaq, qarışıq), əhaliyə pullu xidmətlər göstərən müəssisələr, daimi olaraq xidmət və pərakəndə satış sahəsində fəaliyyət göstərən fərdi sahibkarlar və bazarlarda ticarətlə məşğul olan fiziki şəxslər daxildir.

Alıcılar tərəfindən daha çox mal və xidmətlərin əldə edildiyi müəssisələr baza müəssisələr kimi seçilə bilər.

Hər bir şəhərdə (rayonda) seçimə iri, orta və kiçik ticarət məntəqələri və şəhər (rayon) mərkəzində eləcə də, onun kənarında yerləşən və əhaliyə müxtəlif formada pullu xidmətlər göstərən müəssisələr daxil edilməlidir. Baza müəssisələrin seçimində əhaliyə satılan mal və xidmətlərin həcmi haqqında dövlət statistika hesabatlarının göstəricilərindən istifadə etmək olar.

Seçimə xarici, nüfuzlu firmalara aid paltar və ayaqqabıların eksklüziv (yeganə) modellərinin satışının həyata keçirildiyi ticarət məntəqələri (salon-mağazalar) daxil edilmir. Çunki, bu malların qiymətləri analoji (oxşar) malların orta qiymətlərini üstələyir və onlar satışa kiçik partiyalarla buraxılır, eləcə də, bu malların çeşidinin müntəzəm olaraq yenilənməsi qiymət dəyişməsinin keyfiyyətli müşahidəsini çətinləşdirir.

Mal satışının ticarət təşkilatlarının növlərinə görə bölgüsünə dair məlumatların əldə edilməsi üçün, ev təsərrüfatlarının malların alış yerləri haqqında seçmə dövlət statistika müşahidəsinin müayinəsinə dair məlumatlarından istifadə edilir. Dövlət Statistika Komitəsinin yerli orqanlarının mütəxəssisləri bu məlumatlardan istifadə edərək, müstəqil şəkildə rayon (şəhər) ərazisində ticarətin təşkilinə dair şərtlərə uyğun olaraq baza müəssisələrin seçimini həyata keçirirlər.

Dövlət Statistika Komitəsinin yerli orqanlarının mütəxəssisləri seçilmiş baza müəssisələrə dair məlumatların (təşkilatın adı, ünvanı) daxil olduğu siyahını tərtib edirlər. Baza müəssisələrin əvəz edilməsi və ya yeni ticarət məntəqəsinin müşahidəyə daxil edilməsi zamanı mövcüd siyahı yenilənir.

Baza müəssisənin əvəz edilməsi o halda həyata keçirilir ki, əvvəlki qeydiyyatdan fərqli olaraq hazırda məlumatın toplanması zamanı həmin məhsul (xidmət) üzrə qiymət və tarifləri qeydə almaq mümkün deyil.

İlkin seçilmiş baza müəssisələrin daxil olduğu siyahını saxlamaqla, baza müəssisənin əvəz edilməsinin kiçik bir dövr ərzində (2-3 ay) həyata keçirilməsi tövsiyə olunur. Mallar (xidmətlər) uzun müddətə satışdan çıxarılarsa, həmin baza müəssisənin adı müəssisələrin siyahısından çıxarılır və başqa bir müəssisədə müntəzəm olaraq müşahidə aparılır. Yeni müəssisədə qiymətlərin (tariflərin) üzərində dövlət statistika müşahidəsinin təşkilinin əsas şərti ondan ibarətdir ki, yeni müəssisə əvvəlki baza müəssisə ilə eynitipli olmalı və eləcə də, öz istehlak xüsusiyyətlərinə görə bir-birinə çox yaxın və ya oxşar mal və xidmətlərin qiymət (tarif) səviyyələri müqayisə edilən olmalıdır.

Baza müəssisənin əvəz edilməsi həmin müəssisənin uzun müddətli bağlanması və ya ləğv edilməsi zamanı həyata keçirilir.

Baza müəsisələr haqqında məlumatlar məxfidir və yayılmasına icazə verilmir.

İQİ-nin hesablanılmasında da istinad olunan mal və xidmətlərin istehlak səbəti əhali tərəfindən daha çox istehlak edilən mal və xidmətlərin reprezentativ seçimini özündə ehtiva edir. Qiymətlər (tariflər) üzərində dövlət statistika müşahidəsinin aparılması üçün Azərbaycan Respublikasının Dövlət Statistika Komitəsi (Dövlətstatkom) tərəfindən respublika əhalisinin istehlak xərclərinin faktiki strukturunu xarakterizə edən 565 adda mal və xidmət növü seçilmişdir.

Yeni mal və xidmətlər istehlak səbətinə o vaxt daxil edilir ki, onların alışına çəkilən xərclərin payı əhalinin ümumi istehlak xərclərində 0,01% -dən az olmasın.

Mal və xidmətlərin istehlak dəstinin əsas xüsusiyyətlərindən biri formalaşdırılarkən burada müəyyən elastikliyin olmasıdır. Belə ki, Dövlətstatkomun mütəxəssisləri malların (xidmətlərin) və mal qruplarının ümumi siyahısını tərtib edirlər, rayonlardakı mütəxəssislər isə bu siyahıda konkret təmsilçi-malların (xidmətlərin) adlarını müəyyənləşdirirlər.

Seçimin aktuallığının qorunub saxlanılmasının əsas üsullarından biri bəzi malların (xidmətlərin) ləğvi və yenilərinin əlavə edilməsi yolu ilə onun tədricən rotasiyası (yenilənməsi) sayılır. Bu əvəzetmə aşağıdakı səbəblərdən baş verir:

-mal (xidmət) daha reprezentativ deyildir, belə ki, əhalinin istehlak xərclərində onun payı tədricən azalır;

-malın (xidmətin) itehlak bazarında satışı mümkün deyildir (məsələn, texnologiyanın dəyişməsi və digər səbəblərdən dəbdən düşmə).

Bu vaxt satışa yeni mallar (xidmətlər) çıxarılır ki, həmin anda onlar seçimə daxil edilməlidir.

Müəyyən növ malın seçimi zamanı, əsasən növbəti aylarda da, müntəzəm olaraq satışda olacaq mallara üstünlük verilməlidir. Dövlət statistika müşahidəsi üçün seçilmiş malara (xidmətlərə) əhalinin tələbatı daimi olmalıdır.

Dövlət statistika müşahidəsinə həm yerli istehsalın malları həm də, xarici mallar daxil edilir.

Bu Metodoloji tövsiyələrə aid Əlavə 2-də Qiymət (tarif) dəyişməsi üzərində dövlət statistika müşahidəsinin daimi təşkili və məcmu istehlak indeksinin hesablanılmasında istifadə edilən mal və xidmətlərin siyahısı (irəlidə-Siyahı) göstərilmişdir. Azərbarcan Respublikası Dövlət Statistika Komitəsinin 2/4 saylı, 18.01.2010 tarixli Sərəncamı ilə baxılaraq təsdiq edilmiş bu Siyahıya bütün respublika ərazisində seçmə mal və xidmətlər üçün nümunə sayılacaq mal və xidmətlərin itehlak dəsti daxildir.

Siyahı məqsədlər üzrə fərdi istehlak təsnifatı (MFİS) əsasında tərtib edilmişdir. Mal və xidmətlərin istehlak dəsti 3 əsas qrupdan ibarətdir: “Ərzaq malları və tütün məmulatları” (147 ərzaq malı və 1 tütün məmulatı), “Qeyri-ərzaq malları” (304) və “Pullu xidmətlər” (113), hər bir qrup isə ayrı-ayrı mallardan (xidmətlərdən) və malların altqruplarından ibarətdir.

Mövsümi mallara nümunə kimi bir sıra ərzaq mallarını (tərəvəzlər, meyvələr, kartof), ayrı-ayrı növ paltar və ayaqqabıları, turist xidmətlərini və s göstərmək olar.

Qeyri-mövsümi dövrdə belə mallara qiymətlərin hesablanması metodu tətbiq edilir ki, bu zaman satışda olmayan malların qiymətlərinin səviyyəsi il ərzində bazarda mövcud olan, həmin qrupdan oxşar malların qiymət dəyişməsi nəzərə alınmaqla hesablanır.

İldə bir neçə ay satışda olmayan mövsümi malların qiymət qeydiyyatçısı forma blankında bu malların satışda olmaması barədə qeyd etməlidir. Blank formada hesabat ayı üzrə sonuncu qeydə alınan qiymət növbəti ayda əvvəlki ayın qiyməti kimi daxil edilmir.

Meyvə-tərəvəz məhsullarının qiymətlərinn dövlət statistika müşahidəsinin özünə məxsus xüsusiyyətləri vardır ki, bu səbəbdən də ayrı-ayrı mallar üzrə qiymətlərin qeydiyyatı aparılarkən bir sıra xüsusiyyətləri nəzərə almaq lazımdır.

Kartofun qiyməti qeydə alınarkən onun təzə kartof və keçən ilin kartofu (köhnə) kimi ayrılması tövsiyə olunur. İQİ hesablanarkən təzə kartofun qiyməti haqqında məlumatları həmin malın kütləvi satışının həyata keçirildiyi vaxt daxil etmək lazımdır. Respublikanın iqlim şərtlərini nəzərə alsaq təzə kartofun iyun ayındakı qiymətini götürmək lazımdır. Həmçinin onu da nəzərdən qaçırmamalıyıq ki, təzə kartofun ümumi həcmdəki xüsusi çəkisi tədricən artır. Bunun üçün yay mövsümündə təzə kartofun və keçən ilin kartofunun qiymətlərini (qiymət fərqini nəzərə almaqla) onların istehlak həcmindəki xüsusi çəkisinə vuraraq ortaçəkili qiyməti hesablamaq olar ki, bu da bu ilki və keçən ilki kartofun qiymətlərində uyğunlaşdırmaya imkan verəcəkdir.

Təzə çuğundurun, kökün, kələmin də qiymətlərinə dair məlumatları bu malların kütləvi satışının həyata keçirildiyi zaman qeydə almaq lazımdır. Bu zaman cari ilin məhsulunun xüsusi çəkisinin artımı və buna uyğun olaraq məhsulun qiymətindəki müxtəliflik nəzərə alınmalıdır.

İQİ-nin hesablanılmasında əsas məlumat bazası kimi təmsilçi-malların (xidmətlərin) qiymət qeydiyyatına dair göstəricilərdən isifadə edilir. Qiymətlərin (tariflərin) qeydiyatı rayonların və Bakı şəhər statistika idarəsinin qeydiyyatçıları tərəfindən dövri olaraq eyni vaxtda həyata keçirilir.Qiymətlər hər ayın 1-dən 30-na kimi qeydə alınır. Ərzaq mallarının qiymətləri 10 gündən bir olmaqla ayda 3 dəfə, siyahıya daxil edilmiş digər mal və xidmətlərin qiymətləri isə ayda 1 dəfə qiymət qeydiyyatı üçün seçilmiş ticarət məntəqələrindən toplanır. Hesabat dövründə hər hansı ticarət məntəqəsində qeyri-ərzaq mallarının qiymətlərinə və əhaliyə pullu xidmətlər göstərən müəssisələrdə tariflərə dair məlumatların toplanması ayın 2 günündən birində, əvvəlki hesabat ayında məlumatın toplandığı gündən ya əvvəlki, ya da sonrakı gündə həyata keçirilməlidir. Bir ay ərzində iki qeydiyyat günü arasındakı intervalı gözləmək üçün qiymətlərin (tariflərin) qeydiyyatının müəyyənləşdirilmiş vaxtlarda həyata keçirilməsi vacibdir.

Qiymətlər (tariflər) haqqında məlumatlar baza müəssisələrdən telefonla o vaxt əldə olunur ki, xidmətlərin qiymətləri müəyyən dövr ərzində sabit qaldığından (məsələn, rübün bütün aylarında müxtəlif xidmətlər üçün eyni məbləğdə ödənişin aparılması) qiymətlərə (tariflərə) dair məlumatların doğruluğu şübhə yaratmır. Məlumatlar telefonla əldə edildiyi təqdirdə, bu məlumatların doğruluğunun yoxlanılması üçün rübün sonunda baza müəssisələrdən qiymətlər (tariflər) haqqında məlumatların yazılı təsdiqinin alınması tövsiyə olunur.

Satışda olan və nağd pulla ödənişi həyata keçirilən malların faktiki qiymətləri (ƏDV, aksiz, dövriyyədən vergi və digər birbaşa vergilər daxil olmaqla) qeydiyyata alınır.

Ayrı-ayrı kateqoriyalı vətəndaşlara güzəştli qiymətlərlə satılan mallar qeydə alınmır.

Əgər malların satışında qiymət endirimləri müvəqqətidirsə, mövsümi xarakter daşıyırsa və sonradan endirimsiz əvvəlki qiymətə satılacaqsa, bu qiymət endirimlərini və ya xüsusi güzəştli təklifləri qeydə almaq lazımdır(məsələn, mövsümün sonunda paltar və ayaqqabının endirimlə satışı). Mal qalıqlarının, xarab olmuş, öz formasını itirmiş, defektli malların satış qiymətləri qeydə alınmır.

Saxlanma müddəti bitən mallara edilən endirimlər də qeydə alınmır.

Müntəzəmlik qiymətlər (tariflər) haqqında məlumat toplanmasının əsas prinsiplərindən biridir. Belə ki, qiymətlər (tariflər) indeksi müəyyən zamanda qiymət (tarif) dəyişməsini aydınlaşdıran göstəricidir. Buna görə də, eyni malın (xidmətin) qiymətini(tarifini) hər ay müyyənləşdirməyə ehtiyac vardır.

Əgər növbəti aylarda hər hansı malın (xidmətin) qiyməti (tarifi) haqqında məlumat toplamaq mümkün deyilsə, onda malların (xidmətlərin) çeşidində dəyişiklik etmək və ya baza müəssisəni əvəz etmək lazımdır.

Malın əvəzlənməsi malın çeşidində tez-tez baş verən dəyişikliklərlə, istehlak bazarının qeyri-sabitliyi və digər amillərin təsiri ilə əlaqədar məcburi görülən tədbirdir.

Bazarda daimi və müvəqqəti olaraq satışdan çıxmış malları bir-birindən fərqləndirmək lazımdır. Müvəqqəti satışda olmayan mallara satışı müəyyən səbəblərə görə müvəqqəti dayandırılan və istehsalı və satışı mövsümi xarakter daşıyan əmtəələr daxildir (məsələn, meyvə-tərəvəz məhsulları, müxtəlif növ paltar və ayaqqabılar və digər mallar).

Qeyri-mövsümi malların müvəqqəti olaraq satışdan çıxarıldığı zaman aşağıdakı metodlar tətbiq edilir.

Üsul 1. Sonuncu qeydə alınmış qiymətlərin sonrakı dövrlərdə təkrarlanması. Bu metodun çox az-az tətbiq olunması tövsiyə olunur.Əsasən yüksək templi inflyasiya şəraitində, malların tez-tez əvəzlənməsi və yeniliklərin sürətli tətbiqi nəticəsində bazarda baş verən dəyişikliklər dövründə çox ehtiyatlı olmaq lazımdır. Bu metodun tətbiqi özü ilə əldə edilən məcmu indeksin azaldılması istiqamətində sistematik səhvlər gətirir. Bundan başqa belə ehtimal etmək olar ki, bazarda olmayan malın qiyməti yenidən qeydə alınarkən qiymət indeksi sıçrayışlı dəyişikliyə məruz qalacaqdır.

Üsul 2. Satışda olan malların qiymətlərinin orta dəyişməsindən istifadə edərək olmayan qiymətlərin şərti hesablanması. Azərbaycan Respublikası Dövlət Statistika Komitəsinin mütəxəssisləri tərəfindən əsasən bu metod tətbiq olunur.

Üsul 3. Digər ticarət məntəqələrindəki müqayisəli malların qiymət dəyişməsindən istifadə edərək, mövcud olmayan qiymətlərin şərti hesablanması.

Həmçinin qeyd etmək lazımdır ki, qiymətlərin şərti hesablnması dövrü uzunmüddətli olmamalıdır.

Əgər istehlak bazarında malın satışı üzün müddətə həyata keçirilməzsə və satışın gələcəkdə bərpası qeyri-mümkün olarsa, onda həmin mal daimi satışdan çıxmış və qiymətlər üzərində dövlət statistika müşahidəsi üçün əlçatmaz sayılır. Yeni malların istehlak bazarına çıxarılması ilə əlaqədar olaraq bəzi malların ticarət məntəqələrində satışı dayandırıla bilər. Malın satışdan birdəfəlik çıxarılması halında qiymət indeksinin hesablanılmasında onun əvəzedicisi seçilərək daxil edilir. İdeal halda əvəzedici mal əhəmiyyətli satış payına malik olmalı, uzunmüddətə satışda olmalı və seçimə daxil olmuş qiymətlərin dəyişməsi ilə müqayisədə reprezentativ olmalıdır.

Birdəfəlik olaraq satışdan çıxarılmış malların əvəzedicilərinin qiymətlərinin təyini üçün aşağıdakı üsullar tətbiq oluna bilər.

Birbaşa müqayisə üsulu – əgər əvəzedici mal satışda olmayan malla müqayisə oluna bilən keyfiyyətlərə malikdirsə tətbiq oluna bilər. Bu halda ehtimal etmək olar ki, yeni və köhnə mallar arasında qiymət fərqi keyfiyyət fərqliliyi ilə deyil, qiymət dəyişikliyi ilə şərtlənir.

Keyfiyyət dəyişikliyinin qiymətlərə təsirinin əsaslı qiymətləndirilməsini həyata keçirməyə imkan verəcək məlumatların çatışmazlığı zamanı uyğunlaşdırma üsulu tətbiq olunur, lakin bu zaman köhnə və əvəzedici mallar eyni dövrdə bazarda satışda olur. Əvəzlənmiş mal satışdan çıxmış mal ilə müqayisə olunmayan sayıla bilər, bununla belə həm satışdan çıxarılmış, həm də əvəzedici malların qiymətlərinə dair məlumatları birinci mal satışdan çıxarılana qədər, uyğunlaşdırma dövründə əldə etmək olar. Uyğunlaşdırma dövründə köhnə və əvəzedici malların arasında olan qiymət fərqi daha sonra keyfiyyət fərqi göstəricisi kimi istifadə olunur.

Malın əvəzlənməsinin hər bir xüsusi halı fərdi təhlil, yaranmış vəziyyətin ümumiləşdirilməsini və tətbiq olunacaq üsulun seçiminə dair qərarın qəbulunu tələb edir. Malın əvəzlənməsi üsulunun seçimi satış şərtlərindən, onun istehlak bazarıdakı payından və digər faktorlardan asılıdır.

Satışdan çıxarılmış malla (xidmətlə) onların əvəzedicilərinin müqayisəsinin aparılıb-aparılmamasına dair qərarı məhz qiymət (tarif) qeydiyyatçıları qəbul etməlidirlər.

Bunun üçün aşağıdakı əsas meyarlardan istifadə olunur:

-müxtəlif ticarət məntəqələrində eyni (müxtəlif ticarət məntəqələrində eyni istehlak xüsusiyyətlərinə malik malların müqayisəsi) və ya müxtəlif (müxtəlif müəssisələrdə istehsal edilmiş müxtəlif adda kərə yağının müqayisəsi) növ malın müqayisə edilməsi məqsədəuyğun deyil.

-müxtəlif ölkələrdə istehsal olunan malların müqayisəsinin aparılması məqsədəuyğun deyil;

-eyni ölkədə istehsal olunan malları keyfiyyət göstəriciləri eynidirsə müqayisə etmək olar. Məsələn geyim paltarlarından, əgər bir itehsalçıya məxsus malları götürmək mümkün deyilsə, müxtəlif müəssisələrdə istehsal olunmuş malları müqayisə etmək olar;

-yalnız həcminə və ya kütləsinə görə fərqlənən ərzağın müxtəlif növlərinin (məsələn, 550qr-lıq və 350qr-lıq konservlər) yenidən hesablanmış qiymətlərini müqayisə etmək olar;

-yalnız ölçüsünə görə fərqlənən eyni modeldən olan geyim paltarlarını müqayisə etmək olar. Əgər müxtəlif ölçülər arasında qiymət fərqi çox böyükdürsə onları müqayisə etmək olmaz.

Malların müqayisə olunan olub-olmadığını müəyyənləşdirən ümümi prinsip bu fərqin qiymətə nə dərəcədə təsir etdiyini aydınlaşdırmaqdır. Əsasən mallar o zaman müqayisəedilən sayılır ki, onların qiymətlərini müəyyən edən istehlak xüsusiyyətlərində fərqlər yoxdur. Müqayisə meyarlarının nə dərəcədə yumşaq və ya sərt olması barədə qiymətlərin qeydiyyatını aparan qeydiyyatçı özü qərar verməlidir. Əgər meyarlar çox sərt olarsa onda indeks məhdud sayda qiymətə əsaslanaraq hesablanılacaqdır ki, bu da onların həqiqi dəyişməsini əks etdirməyəcəkdir. Yox əgər bu meyarlar yumşaq olarsa onda indeks keyfiyyət dəyişməsini qiymət dəyişməsi kimi əks etdirəcəkdir.

Konkret malın (xidmətin) qiymətinin (tarifinin) qeydiyyatını dövlət statistika müşahidəsinin ”1-İQİ(ərzaq)”,”1-İQİ(qeyri-ərzaq)”, ”1-İQİ (xidmət)” № -li blanklarında aparmaq lazımdır. Nümunə kimi Əlavə 3, Əlavə 4 və Əlavə 5-də bu blanklar göstərilmişdir.

Bu blanklar baza müəssisələrdə seçilmiş malların qiymətlərinin (tariflərinin), onların qısa xarakteristikalarının və ölçü vahidlərinin qeydiyyatı üçün nəzərdə tutulmuşdur. Burada standart ölçü vahidi yox, qeydiyyata götürülmüş malın həqiqi miqdarı göstərilməlidir. Malın qısa xarakteristikasına onun markası, modeli, artikulu, malın idxal edildiyi ölkə, istehsalçı müəssisə, qablaşdırma forması, ölçüsü, rəngi, sortu, kütləsi, xammalın tərkibi və s aiddir. Malın (xidmətin) qısa xarakteristikasının yazılmasında məqsəd növbəti aylarda onun qiymətinin (tarifinin) qeydiyyatı üçün tapılmasının asanlaşdırılmasıdır.

Bakı şəhərinin və rayon statistika idarələrinin mütəxəssisləri doldurulmuş hesabatları hesabat ayından sonrakı ayın 1-də Azərbaycan Respublikası Dövlət Statistika Komitəsinin Qiymət statistikası şöbəsinə təhvil verirlər. Əldə edilmiş rəqəmlər ciddi yoxlanılır. Qiymət statistikası şöbəsi qiymət (tarif) qeydiyyatını aparan mütəxəssislər tərəfindən blankların düzgün doldurulmasını və əldə edilmiş məlumatların həqiqiliyini müntəzəm olaraq aparılan yoxlamalarla nəzarətdə saxlayır.

Qiymətlər və tariflər üzərində aparılan dövlət statistika müşahidəsinin nəticəsində əldə edilən bütün məlumatlar mallar və əhaliyə göstərilən pullu xidmətlərin istehlak qiymətləri indeksinin hesablanılmasında mühüm əhəmiyyət kəsb edir.

Müxtəlif baza dövrlərinə nisbətən qiymət indekslərinin hesablanması tədqiq olunan bütün dövr ərzində vahid çəki strukturu üzrə hesablanmış və vahid bazaya gətirilmiş aylıq qiymət indeksləri əsasında həyata keçirilir.

Belə ki, ötən ilə nisbətən hesabat ilinin qiymət indekslərinin müqayisəsi üçün vahid bazaya hesablanmış (məsələn 100% kimi qəbul edilmiş keçən ildən əvvəlki ilin dekabrına nisbətən) və vahid çəki strukturuna əsasən (bir qayda olaraq hesabat ilində istifadə olunan struktur üzrə) yenidən hesablanmış iki qarışıq il üzrə aylıq qiymət indekslərinin sıraları lazımdır.

Bu zaman nəzərə almaq lazımdır ki, ötən ilin yenidən hesablanmış qiymət indeksləri köməkçi rolunu oynayır, çəki strukturu üzrə əvvəl hesablanmış ötən ilin qiymət indeksləri isə rəsmi olur.

Ötən ilin müvafiq ayına nisbətən cari ayın qiymət indeksini həmçinin bu dövrün vahid çəki strukturu üzrə yenidən hesablanmış zəncirvari aylıq qiymət indekslərinin ardıcıl olaraq bir-birinə vurulması yolu ilə də almaq olar.

Ötən ilin müvafiq ayına nisbətən cari ayın qiymət indeksinin hesablanması zamanı aşağıda göstərilənlərə diqqət yetirmək lazımdır:

-hesablamaların dəqiqliyinə hesablanmış aylıq qiymətlərin keyfiyyəti və aylıq indekslərin bir-birinə vurulması yolu ilə alınmış (zəncirvari metodla) “ötən ilin dekabrına nisbətən hesabat ilinin dekabrının” qiymət indeksinin hesablanmasında iştirak edən ifadənin bərabərliyi təsir edir;

-daha böyük çətinliklər müşahidə edilən məhsulun əvəz edilməsi zamanı meydana gəlir. Əgər müşahidə ötən ildə satışı olmayan məhsul növü üzrə aparılırsa, onda 2 qarışıq dövrdə müqayisəliliyi təmin etmək məqsədilə çatışmayan informasiya yerinə hesablanılmış qiymət qoyulmalıdır.

Zəncirvari üsulla hesablanan mal qrupları əsasında aqreqasiya səviyyələri üzrə indekslərin doğruluğunun təyin edilməsinin vacib üsulu bu mal qrupuna daxil olan ayrı-ayrı növlərin hesabat ayının qiymətinin əvvəlki ilin müvafiq ayına nisbətən birbaşa müqayisəsidir.

Əvvəlki ilin müvafiq ayına nisbətən qiymət indekslərinin hesablanmasında mühüm struktur dəyişiklikləri aşkar edilərsə, əvvəlki ilin qiymət indekslərini aqreqasiya qrupuna müvafiq şəkildə cari ilin strukturu üzrə yenidən hesablamaq lazımdır.

Yuxarıda göstərilən indeksləri hesablamazdan əvvəl aylıq indekslərin hasili ilə “dekabr dekabra nisbətən” indeksinin bərabərliyini yoxlamaq lazımdır.

Rüblük, yarımillik və illik qiymət indekslərinin hesablanması vahid çəki sistemi üzrə 100% kimi götürülmüş baza dövrünə nisbətən hesablanmış aylıq qiymət indeksləri əsasında yerinə yetirilir.

Cari il ərzində rüblük qiymət indeksləri ötən ilin dekabrına nisbətən hesablanmış aylıq qiymət indeksləri əsasında aparılır.

Cari ilin ötən rübü ilə müqayisədə həmi ilin hesabat rübündə orta qiymət artımı tempinin hesablanması aşağıdakı misal əsasında göstərilib. Bu zaman baza kimi ötən ilin dekabrı qəbul edilib.

Cədvəl 1

Ötən ilin dekabrına nisbətən cari ilin aylıq qiymət indeksləri:

(2009-cu ilin məlumatları əsasında, faizlə)

|  |  |  |  |  |  |  |
| --- | --- | --- | --- | --- | --- | --- |
| Aylar | yanvar | fevral | mart | aprel | may | iyun |
| Qiymət indeksləri | 99.1 | 98.8 | 106.8 | 106.5 | 121.4 | 132.9 |

Ötən rübə nisbətən cari rübdə qiymət dəyişməsi aşağıdakı kimi olmuşdur.



Uyğun olaraq yarımillik qiymət indekslərini də bu qaydada hesablamaq olar.

Hesabat ilinin rüblük qiymət indekslərinin müvafiq olaraq ötən ildəki rüblərə nisbətən hesablanması vahid baza dövrünə 100% kimi qəbul edilmiş, keçən ildən əvvəlki ilin dekabrına nisbətən hesablanmış iki ilin aylıq qiymət indeksləri əsasında vahid çəki strukturu üzrə (bir qayda olaraq hesabat ilində istifadə olunan) aparılır.

Ötən ildən əvvəlki ilin dekabrına nisbətən cari ilin aylıq qiymət indeksləri vahid çəki strukturuna gətirilmiş ötən ildən əvvəlki ilin dekabrına nisbətən ötən ilin dekabr ayının qiymət indeksini cari ilin aylıq qiymət indekslərinə vurmaq yolu ilə hesablamaq olar.

Bu məlumatlardan istifadə edərək ötən ilin rüblərinə nisbətən müvafiq olaraq cari ilin rüblük qiymət indekslərini hesablamaq olar. Məsələn, əvvəlki ilin I rübü ilə müqayisədə hesabat ilin II rübündəki qiymət dəyişmələrini müəyyən etmək tələb olunur (faizlə):



Beləliklə, 2013-cü ilin I rübü ilə müqayisədə 2014-cu ilin II rübündə məhsullarının məcmu istehsalçı qiymət indeksi 120,9 % təşkil edir.

Rüblük qiymət indekslərinin hesablanması qaydasına uyğun olaraq, yarimillik, doqquz aylıq, illik, həmçinin keçən ilin müvafiq dövrünə nisbətən cari ilin istənilən dövrünə görə qiymət indekslərini hesablamaq olar (bu zaman bölünənin və bölənin sayı müqayisə olunan dövrlərin aylarının sayına uyğun olmalıdır).

Beləliklə, araşdırmaya əsaslananraq aşağıdakı mühüm nəzəri və praktiki əhəmiyyəti olan *nəticələri* formalaşdırmaq olar:

- müasir dövrdə inflyasiya səviyyəsini xarakterizə edən mühüm göstəricilərdən biri olan istehlak qiymətləri indeksindən dövlətin maliyyə sisyasətinin həyata keçirilməsi, ioqtisadiyyatda qiymət proseslərini təhlil etmək və proqnozlaşdırmaq, milli valyutanın real məzənnəsinin tənzimlənməsi, minimal sosial normativlərə yenidən baxılması və s. məqsədiləri üçün istifadə edilməsi onun əhəmiyyətini və rolunu daha artırır,

- istehlak bazarında qiymətin artım tempinin yavaşıması şəraitində dövlətin sosial-iqtisadi vəziyyətini və əhalinin həyat səviyyəsinin dəyişməsini xarakterizə edən mühüm göastəricilərdən biri olan istehlak qiymətləri indeksinin hesablanması dəqiqiliyinə təlabat yüksəlir. Qiymət statistikasının təkmilləşdirilməsinin mühüm istiqaməti beynəlxalq standartların tətbiqidir. Istehlak qiymətləri indeksi ilə yanaşı mühüm sosial - iqtisadi göstərici kimi həyatın dəyəri indeksinin hesablanması konsepsiyasının və metodikasının işlənib hazırlanması zəruridir.

-Ölkənin iqtisadi inikişafında inflyasiya mühüm problemlərdən biri olaraq qalır və ona görə də etibarlı və adekvat qiymət indeksinin hesablanması onun tempinin aşağı salınması üzrə səmərəli tədbirlərin qəbul edilməsinin mühüm şərtidir. Bununla əlaqədaq olaraq inflyasiya proseslərinin təfərrüatlı və dərin təhlili üçün beynəlxalq standartlar əsasında onun tam sisteminin işlənib hazırlanması zəruridir. Məsələn, əhalinin ayrı-ayrı qrupları, şəhər və kənd əhalisi, pensiyacılar və s. üzrə işlənib hazırlnması mümkündür. Eyni zamanda ölkə rezidentlərinin xərcləri üzrə (MHS-nin əsas göstəriciləri rezidentlərin xərcləri baxımından hesablanır, həmçinin ölkə ərazisindən xərcləri həyat keçirən bütün şəxslər - rezident və reyri-rezident üçün) də istehlak qiymətləri indeksini hesablamaq olar,

-ayrı-ayrı mal və xidmətlərin qiymət dəyişikliyinin istehlak qiymətləri indeksinə təsirinin (birbaş və dolayı) müəyyənləşdirilməsi metodikasının işlənib hazırlanması zəruridir. Bu zaman standart istehlak səbətindən qiyməti dövlət tərəfindən tənzimlənən yaxud mövsümü tərəddüdlərə məruz qalan mal və xidmətlərin bəzi qrupları kənarlaşdırmaq yolu ilə baza inflyasiya göstəricisinin (core inflation) hesablanmasına da diqqət yetirmək lazımdır,

-istehlak qiymətləri indeksinin etibarlılığının yüksəldilməsi beynəlxalq standart qaydaların tam və ardıcıllıqla tətbiqi ola bilər. Burada əsas prioritet məsələlərdən biri mal və xidmətlərin dəyişikliyin təsirini adekvat ölçməyə qadir daha məqsədəuyğun qiymət indeksi düsturlarının seçilməsidir. Bu zaman Avropa İttifaqı ölkələrinin təsrübəsindən yararlanmaq olar. Həmin ölkələrdə iki istehlak qiymətləri indeksi – milli metodologiya üzrə hökümətin ehtiyacları üçün və vahid hormonizasiya edilmiş metodoloqiya əsasında Aİ çərçivəsində müqayisəlilik məqsədləri üçün hesablanır.

***2.2.Qiymət haqqında məlumatların toplanması və onun qeydiyyatı qaydası***

İstehlak bazarında qiymətlər üzərində müşahidə göstərir ki, mövsümilik amili əsasən həm bir sıra ərzaq və qeyri ərzaq məhsullarının, xidmətlərin satışının həcminin, həm də onların qiymətlərinin dəyişməsində əks olunur. Bu dəyişikliklərin ölçü və xarakteri həm bir əmtəədən digərinə, həm də bir əmtəə qrupundan digər əmtəə qrupuna keçid zamanı fərqlənir. Qiymətə dair məlumatların təhlili göstərir ki, qiymət kənarlaşmaları bir qayda olaraq, tsiklik (dövri) xarakter daşıyır.

İstehlak qiymətləri indeksinin (İQİ) hesablanması zamanı mövsüm amilinin uçotu metodu inflyasiyanın orta artımında hesablanan göstəricilərin dəqiqliyinə tələbatın artması vaxtı xüsusi əhəmiyyət kəsb edir. İQİ-də mövsümi amil problemini iki istiqamətdə nəzərdən keçirmək olar:

1) Istehlak qiymətlərinin qeydiyyatı zamanı mövsümi amilin təsirini azaldan təshih etmə metodlarının tətbiqi;

2)Mövsümi düzəlişlər nəzərə alınmaqla İQİ-nin işlənilməsi.

Ayrı-ayrı mövqelər üzrə qiymət indekslərinin mövsümi kənarlaşmalarının təsirini azaldan bir sıra təshih etmə metodlarını göstərmək olar:

a) ilin bəzi dövrlərində istehlak bazarında yoxa çıxan və yaxud satışı kəskin şəkildə məhdudlaşan əmtəələrə hesablanan qiymətlərin istifadə olunması və onların bazası əsasında hesablanmış indekslərin müəyyən edilməsi;

b) qiymət indekslərinin hesablanması zamanı əmtəələrin qeydə alınmış ən çox kənarlaşmış (maksimum yüksək və yaxud aşağı səviyyədə olan) mövsümi qiymətlərinin çıxarılması;

c) “həssas” adlandırılan indekslərin hesablanması;

ç) əmtəə çəkilərinin istehlak xərclərinin mövsümi dəyişikliklərinə uyğun­laşdırılması;

d) mövsümi əmsalların istifadəsi.

Mövsümi malların qiymətləri ancaq onların kütləvi mövsümi satış dövründə qeydiyyata alınır. İlin qeyri-mövsümi dövrlərində əmtəələrin sonuncu mövcud satış qiymətləri növbəti mövsümün başlanmasına qədər dəyişdirilmədən təkrar olunur (yalnız inflyasiyanın aşağı templəri şəraitində tədbiq olunur). Bu metod geyim və ayaqqabı qrupunun əmtəələri üçün istifadə olunduqda indeksin hesablanması üçün müvafiq olacaq yay və qış mövsümü əşyalarının qiymətləri növbə ilə daxil edilir[12, 17].

Bir sıra hallarda mövsümlər arası mərhələlər üçün mövsümi malların qiymətlərinin qeydiyyatı vaxtı həmin dövrdə satışda olan analoji malların qiymətləri ilə proporsional şəkildə dəyişdirilməsi nəzərdə tutulur. Belə olan hallarda mövcud olmayan əmtəələrin qiymətləri müvafiq qrupun əmtəələrinin qiymət dəyişikliklərinə uyğun olaraq indeksləşdirilir.

Mövsümi əmtəə qrupları daxilində müşahidə olunan təmsilçi əmtəələrin tərkibi aydan-aya dəyişir. Bu zaman əmtəələrin seçilməsi elə qaydada aparilır ki, hər ay mövcud mövsüm üçün daha xarakterik olan əmtəələr üzrə qiymətlər qeydə alınır və mövsümdə maksimum yuxarı və yaxud aşağı qiymətlərlə olan əmtəələr qeydiyyatdan çıxarılır.

Beləliklə, hər ay üçün mövsümi əmtəələrin ayrıca səbəti formalaşdırılır ki, bunun da əsasında konkret əmtəə və əmtəə qruplarının indeksi hesablanır.

"Həssas" indeks metodunun istifadəsi cari ayın və baza ilinin müvafiq ayından müəyyən əmtəə qrupunun mövsümi mallarından ibarət olan iki istehlak səbətinin dəyərlərinin müqayisəsi nəticəsində alınan indeksin tədbiqini göstərir.

Bu zaman cari ay üçün mövsümi əmtəələr dəstinin dəyəri baza ilinin müvafiq ayırrın əmtəələrinin sayına əsasən hesablanır. Beləliklə, müvafiq ayların növbəti illər üzrə qiymətlərinin müqayisəsini aparmaq olar.

Məsələn, 2000-ci ilin may ayı üçün "təzə meyvələr" əmtəə qrupu üzrə "həssas" indeksin hesablanması zamanı baza kimi 1996-cı ilin may ayını götürmək olar. Sonra, aşağıdakı hesablamaların aparılması vacibdir.

- 1996-cı ilin bazisi üçün may ayı ərzində istehlak olunan təzə meyvələrin  
ayrı-ayrı növlərinin sayını və tərkibini müəyyən etmək;

* 2000 və 1996-cı illərin may aylarının qiymətləri üzrə dəyişməyən səbətin  
  dəyərini hesablamaq;
* indeksin "həssaslığını" hesablamaq (2000-ci ilin may ayında əmtəələrın dəyərinin həmin əmtəələrin 1996-cı ilin may ayında olan dəyərinə nisbətınin həcmini)

"Həssas" indeksin hesablanmasını başqa metodla da həyata keçirmək olar:

* "təzə meyvələr" qrupunun hər bir məhsul növü üzrə 2000-ci və 1996-cı  
  ilin may ayları üçün orta qiymətlərini hesablamaq;
* 2000-ci ilin may ayının qiymətini 1996-cı ilin may ayının qiymətinə  
  bölməklə təzə meyvələrin ayrı-ayrı növləri üzrə fərdi qiymət indekslərini almaq;
* 1996-cı ilin may ayının istehlak göstəriciləri üzrə hesablanmış, ümumi  
  dəyərində hər bir məhsulun payını çəki kimi istifadə etməklə "təzə meyvələr"  
  qrupu üçün orta çəkili indeksi hesablamaq.

Göstərilmiş əmtəə qrupu üzrə mövsümi malların bütövlükdə il ərzində qiymət indeksini müəyyən etmək üçün müvafiq ilin bütün ayları üzrə "həssas" indekslərdən riyazi orta çəki hesablanılır.

Çəkilər kimi bazis ilinin müvafiq ayında istehsal olunmuş təzə meyvələrin istehlak xərclərinin payı istifadə olunur. Bu paylar aylar üzrə müxtəlif olsa da, baza hesabatı üçün götürülmüş bu və ya digər ilin müqayisə olunan eyni ayları üzrə sabit qalmalıdır.

Əmtəə çəkilərinin istehlak xərclərinin mövsümi dəyişikliklərinə uyğunlaşdırıl­ması mövsümi və sabit əmtəə qrupları arasında ilin ayrı-ayrı aylarında ev təsərrüfatlarının istehlak xərcləri paylarının yenidən bölgüsündən ibarətdir. Bu məlumat mövsümi malların daha çox satıldığı aylarda yığılır.

Kəskin mövsümi kənarlaşdırılmaların aradan qaldırılması məqsədi ilə mövsümi əmsallardan və indekslərdən istifadə etmək olar. Mövsümilik əmsalının müəyyən edilməsi yollarından biri də orta sürüşmə metodudur.

Mövsümilik əmsalları son bir sıra illərdən alınmış 12 ay üzrə qiymət dinamikası əsasında hesablanır. Mövsümilik əmsallarının çıxarılması mövsümi tərəddüdlərə düzəlişlərlə bir çox iqtisadi göstəricilərin alınmasında tədbiq olunan ümumi prinsiplərə əsaslanır.

Metodun tətbiqinin əsas giriş şərti müvəqqəti sıranın (O) üç hissəyə bölünməsi imkanının müəyyən edilməsidir:

- göstəricinin ildən-ilə təkrar olunan hərəkətini əks etdirən mövsümi komponent (S);

* uzunmüddətli və dövri hərəkətlərin kombinasiyasından ibarət olan əsas dəyişiklik komponenti (T);
* izah olunmayan və ya qaydasız ("təsadüfi" kənarlaşmalar) dəyişikliklər komponenti (İ);

Adətən bu komponentlərin asılılığının 2 formasından istifadə olunur: 3 komponentin hasili müşahidə olunan dinamika sırasını verir. Sıranın mövsümi kənarlaşmalardan azad edilməsi giriş məlumatlarının proqnozlaşdırılan mövsümi dəyişikliklərdən (S) təmizlənməsindən ibarətdir. Üç komponentin bir birindən ayrılmasının ümümi qəbul edilmiş kriteriyasi və üsulu olmadığı üçün onlar arasında olan sərhəd müəyyən dərəcədə sərbəst olur [28].

Müşahidə olunan göstəricidən (məsələn, cari ilin avqust ayı) mövsümi kənarlaşmalar təshih olunan göstəriciyə keçmək üçün, mövsümi amillərin avqust qiymətləri indeksinə necə təsir edəcəyini proqnozlaşdırmaq vacibdir. Bu proqnoz bir sıra növbəti illərin əsas meylindən (T) avqust göstəricilərinin kənarlaşmasının müayinəsinə əsaslanmalıdır.

Bir çox ölkələrdə birinci 2 metoda daha çox üstünlük verilir. Beynəlxalq statistika təcrübəsində təshih etmə zamanı ortaya çıxan bir sıra problemlərin həlli nəzərdə tutulur:

* mövsümi əmtəələrin qiymət indekslərinin hesablanması üçün hansı  
  miqdar strukturlarından istifadə edilsin -aylıq, yaxud illik;
* bazis kimi hansı qiymətlər istifadə edilsin-aylıq, yaxud orta illik;   
  İQİ-nin, həmçinin mövsümi əmtəələrin qiymət indekslərininhesablanmasında Laspeyres düsturundan istifadə edilir və bu zaman hesablamalar üçün çəkilər baza ili üzrə götürülür. Lakin bazis qiymət və çəkilərinin kombinələşməsindən asılı olaraq xarici ölkə statistikalarının təcrübəsində mövsümi əmtəələr üçün 4 növ aylıq qiymət indekslərindən istifadə olunur:

- qiymətlərin aylıq bazası və illik ölçülməsi ilə aylıq indeks (cari aylıq  
qiymətlər) bazis ilinin müvafiq ayının qiymətləri ilə müqayisə olunur və bazis  
ilinin istehlak xərcləri üzrə ölçülür. Qiymətlər həm faktiki, həm də hesabi  
(olmayan əmtəələr üçün) ola bilər.

- qiymətlərin illik bazası və illik ölçülməsi ilə aylıq indeks (cari aylıq  
qiymətlər bazis ilinin orta illik qiymətləri ilə müqayisə olunur, çəkilər kimi isə  
bazis ilində müvafiq mövsümi əmtəələrin illik xərclərinin strukturu istifadə  
olunur). Qiymətlər həm faktiki, həm də hesabi ola bilər. Bu növ indeks ilin bəzi  
mərhələlərini deyil, ancaq bütövlükdə il ərzində baş verən dəyişikliklərin  
tendensiyasını əks etdirir.

- qiymətlərin aylıq bazası və aylıq ölçülməsi ilə aylıq indeks (cari aylıq qiymətlər) bazis ilinin müvafiq ayının qiymətləri ilə müqayisə olunur. Çəki kimi bazis ilinin hər bir məhsulunun aylıq xərcləri istifadə olunur. Bu cür indeks mövsümi uyğunlaşmaya malikdir və illər arasında mövsümi qiymətlərin dəyişilməsinin qiymətləndirilməsi üçün tətbiq oluna bilər, lakin bir il daxilində ayrı-ayrı aylar arasındakı qiymətlərdəki mövsümi dəyişiklikləri əks etdirmir.

- qiymətlərin illik bazasi və aylıq ölçülməsi ilə aylıq indeks cari aylıq  
qiymətlər bazis ilinin orta illik qiymətləri ilə müqayisə olunur. Çəkilər kimi bazis ilində ayrı-ayrı məhsulların aylar üzrə dəyişilən xərcləri götürülür. Bu növ indeksə aşağıdakı səbəblərə görə xüsusi diqqət yetirilməlidir.

Bu növ indekslərdən Avropa İttifaqında "təzə tərəvəz" və "təzə meyvələr" qrupu üzrə indeksin hesablanmasi üçün istifadə olunur.

Bu indeksdə bazis kimi illik qiymətlərin orta çəkili göstəricisindən istifadə olunur ki, bu da müəyyən dərəcədə il ərzində qiymət dəyişikliklərinin mövsümi tendensiyasını əks etdirir.

Mövsümi təshih etmə praktikasında hesablanmış qiymətlər və onların indekslərinin tətbiqi metodundan həm də bu təshih etmə üsuluna uyğun olan əmtəənin dəyişilməsi metodundan geniş istifadə olunur.

llin bəzi mərhələlərində olmayan mövsümi əmtəələrin qiymətləri müvafiq qrupun anoloji, yaxud ekvivalent əmtəələrinin qiymətləri ilə proporsional şəkildə dəyişən hallarda əmtəənin əvəz olunması metodundan istifadə olunur. Qiymət qeydiyyatı zamanı əmtəənin əvəz olunması problemi mövsümi amillərin uçotunun zəruriliyi ilə sıx bağlıdır. Əvəz olunmanın aparılması qiymət məlumatlarının fasiləsiz təminatı və müqayisəliliyi üçün vacibdir.

Əvəz olunma metoduna aşağıdakılar aiddir:

* göstərilmiş ticarət nöqtəsində yox olmuş əmtəə qiymətinin digər ticarət nöqtəsində olan anoloji əmtəənin qiyməti ilə əvəz olunması;
* əmtəənin yoxa çıxmasından əvvəl son dəfə qeydə alınmış qiymətin istifadəsi (qiymətlərin cüzi artımı zamanı tətbiq olunur);
* yox olmuş əmtəənin qiymətinin həmin qrupun anoloji məhsulunun qiyməti ilə əvəz olunması (qiymətin təkrar olunması);
* yaxud əmtəənin müvəqqəti olmaması zamanı hesablanan qiymətdən istifadə olunması.

Metodun seçilməsi məlumat təminatı imkanlarından, əmtəələrin ayrı-ayrı növlərinin realizə şəraitindən, onların bazarda qıtlığından və sairədən asılıdır.

Tərəvəz və meyvələr qrupu üzrə mövsümi qiymət dəyişikliklərinin məcmu istehlak qiymətləri indeksinə və ərzaq məhsullarının qiymət indeksinə təsirini müəyyən etmək məqsədilə istehlak qiymətləri indeksi iki dəfə hesablanılır:

-bütün müşahidə olunan əmtəələr üzrə mövsümi meyvə-tərəvəz məhsullarını çıxmaqla təhlil göstərir ki, məcmu indeksdəki fərqlər 0,5 faizdən 1,5 faizə qədər kənarlaşa bilər.

Zəruri hallarda eyni əmtəələrin qiymət indeksində mövsümi təshih etmə metodundan başqa digər metodlardan da istifadə oluna bilər.

İstehlak qiymətləri indeksinin hesablanması zamanı mövsümilik əmsal­larının tətbiqi mövsümi axını nəzərə almadan indeks almağa imkan verir (bu xüsusən inflyasiyanın qənaətbəxş tempində daha vacibdir). Əmtəə və xidmətlərin bütün dəsti üzrə istehlak bazarının qiymət dinamikasının təhlilini aparan zaman mövsümi amillərin təsir etdiyi bir sıra məhsulları seçmək olar. Məsələn, ərzaq məhsullarından aşağıdakıları mövsümilərə aid etmək olar: balıq, süd, kəsmik, yumurta, kartof, kələm, soğan, çuğundur, kök, xiyar, pomidor, bütün növ meyvələr. Qeyri ərzaq mövsümi mallara daxildir: qış üst geyimi və xəz məmulatları, qış ayaqqabısı. Sadalanan əmtəələr üzrə qiymət dinamikasının təhlili göstərir ki, meyvə-tərəvəz məhsulları qrupu üzrə olan qiymət dəyişiklikləri İQl-yə daha çox təsir göstərir. Belə ki, onun xüsusi çəkisi qeydə alınan bütün mövsümi malların ümumi həcminin 70-80%-ni təşkil edir. İQİ üçün bütün mövqelər üzrə mövsümilik əmsallarının hesablanması metodu məqsədə uyğun deyil. Qiymət indeksinin özünü daha aydın şəkildə birüzə verən mövsümi kənarlaşmaları ilin bəzi aylarında baş verir. Meyvə-tərəvəz məhsulları üzrə qiymətlərin mövsümi kənarlaşmalarının dövriliyində və uyğun olaraq ildən-ilə təkrar olunan indekslərdə müəyyən qanunauyğunluq müşahidə olunur.

Sürüşkən orta kəmiyyət metodunun tətbiqi xüsusi sxem üzrə mövsümi əmsalların hesablanmasının aparılmasını nəzərdə tutur.

1) Son bir neçə ilə görə meyvə-tərəvəz məhsullarının ayrı-ayrı növləri üzrə  
aylıq qiymət indekslərinin dinamika sıraları qurulur.

2) Ümumilikdə il ərzində bütün indekslərdən 12-ci dərəcədən kök alma  
yolu ilə baxılan hər bir ilə görə mövsümi əmtəənin orta aylıq indeksi  
hesablanılır.

3) Hər bir əmtəə üzrə orta aylıq qiymət indekslərinin baxılan mərhələnin hər bir ayının qiymət indeksinə nisbəti yolu ilə mövsümilik əmsalları hesablanılır.

4) Alınan mövsümilik əmsalları göstəricilərin azalması üzrə qruplaşdırılır.

5) Əmsalların minimum və maksimum hədləri çıxarılır və son üç ilə görə  
götürülmüş aylıq göstəricilər üzrə orta mövsümilik əmsalları hesablanılır. Bu  
zaman 5 ildən götürülmüş üç ilin göstəriciləri fasiləli olaraq dəyişir, yəni aylar  
üzrə "sürüşür".

6) 12 ay üzrə orta mövsümilik əmsalları toplanılır və faktiki həddin ilkin əmsaldan kənarlaşması müəyyən olunur.

7 ) 12 aylıq əmsalların cəminin "12" sayını verməsi ilə əlaqədar olaraq,  
alınmış mövsümilik əmsallarının əlavə iterasiyası aparılır.

Eksperimental hesablamalar bazasına əsasən, belə nəticəyə gəlmək olar ki, orta sürüşmə metodunun tədbiqi ilə alınmış mövsümilik əmsallarının qiymət indekslərinin təshihi uzun müddətli müşahidənin mövcudluğu zamanı mümkündür. İstehlak bazarında qiymətlər üzərində məhdud müşahidə dövrü şəraitində mövsümilik əmsallarının hesablanması ancaq inflyasiyanın nisbətən müqayisəli templəri dövrü üçün mümkündür. Buna görə də, son bir neçə ilin indeks dinamikalarından istifadə olunan orta sürüşmə metodu hal hazırkı dövrdə qiymət dəyişikliklərinin mövsümi xarakterinin daha parlaq əks olunduğu ilin ayrı-ayrı aylarında tətbiq oluna bilər.

Mövsümilik əmsalını orta sürüşmə metodundan başqa əvvəlki ilin qiymət dinamikalarından istifadəyə əsaslanan metodla da hesablamaq olar. Bu metodda cari ilin ayrı-ayrı aylarının qiymət indekslərinin təshihi üçün əvvəlki ilin aylıq qiymət indekslərinin həmin ilin hər bir ayı üzrə qiymət indeksinə nisbəti yolu ilə alınmış mövsümilik əmsallarından istifadə olunur.

Aylıq qiymət indekslərinin praktiki təshihi ilin ayrı-ayrı mərhələlərində və yaxud bütün il ərzində aparıla bilər. Mövsümilik indekslərinin məcmusu mövsümi axını xarakterizə edir. Mövsümi axın isə öz növbəsində aylıq hesablanmış qiymət indekslərinin və yaxud qiymətlərin özlərinin istifadəsi yolu ilə qiymət indekslərinin dinamika sıralarının tarazlaşdırılması və onların faktiki göstəricilərlə əvəz olunmasına köməklik edir.

Mövsümilik dinamikada müntəzəm olaraq amillərin təkrarlanan dəyişmələrini əks etdirən anlayışdır. O, müxtəlif səbəblərdən baş verir, o cümlədən ilin vaxtının (fəsillərin) əvəz edilməsi ilə (qış, yaz, yay, payız) əlaqədar olaraq, təbiət hadisələri ilə (yağışlar dövrü və s.), dənli bitkilərin, tərəvəz və meyvələrin yetişmə və onların emalı dövrü ilə, müəyyən işlərin yerinə yetirilməsi, eyni zamanda adətlər, ənənələr, bayramlar və s. ilə əlaqədar olaraq. Mövsümilik kənd təsərrüfatının və sənaye müəssisələrinin istehsal fəaliyyətində, ticarət və nəqliyyat işlərində, əhalinin miqrasiyası prosesində və s. müşahidə olunur. Mövsümiliyin ölçülməsi mövsümilik dəyişmələrinin, mövsümilik kütləsinin müəyyənləşdirilməsindən, mövsümilik indeksinin hesablanmasından ibarətdir. Statistik metodlar mövsümi düzəlişlərin meydana gəlməsinin rəqəmlə ifadə olunmasına, onların təsir və xüsusiyyətlərinin aşkar edilməsinə, amillərin öyrənilməsinə, mövsümiliyin təzahürlərinin nəticələrinin qiymətləndirilməsinin həyata keçirilməsinə imkan verir.

Məlum olduğu kimi, makroiqtisadi statistik göstəricilərdən iqtisadi strate­giyaların hazırlanmasında, iqtisadi fəallığın öyrənilməsində, onların təhlili və modelləşdirilməsində geniş istifadə olunur. İllik dövriliklə hazırlanmış məlumatların bu məqsədlərlə, xüsusilə orta və uzun müddətli strategiyaların hazırlanmasında istifadə olunması daha xarakterikdir. Lakin, qısamüddətli dövrilikdə proqnozların verilməsi, sosial-iqtisadi hadisələrin inkişaf meylinin izlənilməsi aylıq və rüblük dövrilikdə hesablanmış göstəricilər əsasında mümkündür. İllik məlumatlardan fərqli olaraq, cari məlumatlar mövsümilik amillərinin təsirinə məruz qalır, iş günlərinin sayından asılı olaraq istehsalın həcmi dəyişir. Bu zaman istehsalın həcminə iqtisadi proseslərlə yanaşı, qeyri-istehsal amilləri də təsir göstərir və nəticədə nisbi göstəricilərin dinamika sıraları müvafiq qərarların çıxarılmasına mane olur. Bu kimi halların aradan qaldırılması üçün beynəlxalq təcrübədə müvafiq məlumatlara düzəlişlər edilir və göstəricilər mövsümilik düzəlişləri əsasında yenidən hesablanır.

Düzəlişlərin əsas məqsədi təhlil olunan dövr ərzində təqvim günlərinin sayının və mövsümi amillərin kənarlaşdırılmasından ibarətdir. Mövsümi dəyişikliklərin səbəbi, bayram və istirahət günlərindən, habelə təqvim günlərindən asılı olaraq, kənarlaşmaların səviyyəsi, sabit tarixlərə təsadüf edən və dəyişən (əsas etibarilə dini bayramlar) qeyri-iş günlərinin təbii iqlim xüsusiyyətlərinin və s. amillərin iqtisadi proseslərə təsiri ilə səciyyələndirilir. Belə qənaətə gəlmək olar ki, düzəlişlərin əsas səbəbi ilin eyni vaxtında, məsələn eyni fəsillərdə, eyni aylarda əvvəlki dövrlə müqayisədə göstəricilərin demək olar ki, təkrarlanmasının yəni ya artıma, yaxud azalmaya doğru olan indekslərin hamarlanmasıdır. Hər ay (rüb) üçün mövsümi dəyişiklikləri təhlil etmək üçün nisbi kəmiyyət – mövsümilik indeksi hesablanır. Ən sadə üsul, ildən-ilə hadisələrin səviyyəsinin dəyişməsi meyli (tendensiyası) olmadıqda, istifadə olunan hər ay üzrə əlamətin kəmiyyətinin (günlərin eyni sayına və ya sutkada orta hesabla) il ərzində orta aylığa faizlə hesablanmasından ibarətdir. Mövsümilik olmadıqda bu göstəricilər bütün aylar üçün eyni (100%), mövsümi dəyişikliklər olduqda isə 100%-dən aşağı, ya da yuxarı olur. Mövsümiliyin sabit göstəricilərinin əldə edilməsi məqsədi ilə bir neçə il üçün orta məlumatların hesablanması aparılır. İkinci üsul - hər bir növbəti ayın əlamətinin qiyməti keçmiş aya nisbətdə hesablanır (bir neçə illərin ortalama qiymətində).

Cari metodoloji tövsiyə mövsümi düzəlişlər aparılması zəruri olan göstəriciləri, tətbiq olunan metodları, məlumatların keyfiyyəti və s. üzrə əsas metodoloji yanaş­maları əhatə edir.

Rəsmi statistikada toplanan və yayımlanan əksər qısamüddətli göstəricilərə mövsümilik düzəlişlər edilməlidir. Bu göstəricilərə ümumi daxili məhsulun artım sürəti, sənaye istehsalı indeksi, kənd təsərrüfatı məhsulunun istehsalı indeksi, sahibkarlıq sahəsində dövriyyə indeksi, ölkədaxili dövriyyə indeksi, işlənmiş saatlar (indeksi), əmək haqqı (indeksi), tikinti istehsalı indeksi, tikinti xərcləri indeksi, istehsalçı və istehlakçı qiymətləri indeksi və s. aiddir.

Mövsümi düzəlişlərin edilməsinin əsas üstünlükləri müvafiq dinamika sıralarında daha yaxşı təhlillərin aparılmasına imkan yaratması; iqtisadiyyatın sahələri və ölkələr üzrə dəyişikliklərin müqayisə olunmasını asanlaşdırılması; istifadəçilər üçün təhlillərin aparılması üçün əlavə imkanların yaradılması; ümumi trendin müəyyən olunmasına və kənarlaşmaların aşkara çıxarılması; məlumatların keyfiyyətini artırmağa, müqayisəli təhlillərin aparılmasına şərait yaradılmasıdır.

Mövsümiliyin tam olaraq hansı model əsasında hesablanması, məlumatların formalaşdırılmasının ehtimala əsaslanması, proqram təminatlarının dəyişdirilməsi, istehlakçıların (istifadəçilərin) seçim qarşısında qoyulması (ilk məlumatdan və ya mövsümilik düzəlişi olan məlumatdan istifadə olunması), onun düzgün şəkildə istifadə olunması və təbliğatı ehtiyatlı yanaşmağı zəruri edir. Bununla yanaşı, mövsümiliyin kənarlaşdırılmasında müvafiq kadrların cəlb olunması, informasiya texnologiyalarının tətbiqi həyata keçirilməlidir.

Mövsümi düzəlişlər və onun nəticələrindən istifadə, indeksin sahə və ya yekun göstəricilərə tətbiqi, MHS-də istifadəsi ilə bağlı müxtəlif yanaşmalar mövcuddur. Bu özünü daha çox sahə üzrə yekun məlumatların formalaşdırılmasında büruzə verir. Belə ki, bölmələr üzrə mövsümi düzəliş edilmiş indekslər əsasında yekun göstəricinin hesablanması, yaxud birbaşa yekun göstəriciyə düzəliş edilməsi ayrı-ayrı ölkələrin təcrübəsində müxtəlifdir. Məsələn, ABŞ və bir sıra qərb ölkələrində ümumi qısamüddətli göstəricilərin mövsümi düzəlişi onun komponentlərinin düzəliş edilmiş indeksləri əsasında formalaşdırılır. Avropa ölkələrində, o cümlədən təşkilatlarında, həmçinin Avrostatda həm yekun göstərici, həm də onun tərkib hissələri ayrılıqda düzəlişlərə məruz qalır və ehtiyac olduqda yekun məlumatlar aqreqasiya edilməklə müəyyənləşdirilir.

Mövsümi düzəlişlər edilmiş göstəricilərin istifadəçilərə təqdim olunması, məlumatların yayılması prosesin son mərhələsi olaraq mühüm əhəmiyyətə malikdir. Tövsiyə olunur ki, məlumatların nəşri, onların istifadəçilər arasında yayımlanmasında şəffaflıq prinsipi əsas götürülməli, müvafiq metaməlumatlarla təchiz olunmalıdır. Bununla yanaşı, istifadəçilərə ilkin - düzəliş edilməmiş məlumatların əldə olunmasına imkanların yaradılmalı, tələb olunduqda həmin məlumatların internetdən yüklənməsi mümkün olmalıdır. Məlumatların yayılmasında qrafik metodundan istifadə etmək mümkündür.

Beləliklə, araşdırmaya əsaslanaraq nəzəri və praktiki əhəmiyyəti olan mühüm ***nəticələr*** formalaşdırmaq olar.

-mövsümi kənarlaşmaları öyrənərkən dönüş nöqtələrinin müəyyən edilməsinə xüsusi diqqət yetirmək lazımdır. Mövsümi kənarlaşmalar zaman amilinə əsaslanıraq öyrənilir və bu zaman təbii, iqtisadi və təsadüfi hadisələr nəticəsində məhsul iste­hsalının həcminin dəyişməsi halları baş verir.

-mövsümi kənarlaşma öyrənilərkən müəyyən ilin ayları (rübləri) üzrə statistik məlumatların əvvəlki ilin müvafiq aylarına (rüblərinə) görə deyil, hadisələrin baş verdiyi dövrlərdə əvvəlki dövrlərə (aylara, rüblərə) nisbətən dəyişmə xüsusiyyətləri üzə çıxır. Bu zaman əsasən üç dönüş nöqtəsi hadisə və proseslərin kəmiyyətinin azalma meylinin dayandığı, artım həddinin enməsi və azalma meylinin yarandığı dövr müəyyənləşdirilir,

-istehlak qiymətləri indeksi statistikasının inkişafı və beynəlxalq müqayi­səliliyinin təmin edilməsi məqsədilə ən müasir metod və texnologiyalardan istifadə edərək istehlak qiymətləri indeksinin hesablamaq üçün toplanılan ilkin məlumatların keyfiyyətinin yüksəldilməsi, istehlak qiymətləri indeksinin həm ölkənin bütün ərazisini, həm də istehlak mal və xidmətlərin bütün tiplərinin, xüsusilə maliyyə və sığorta xidmətləri və s. baxımından tam əhatəliliyinin təmin edilməsi, indekslərin hesablanması düsturunun və mövsümü amillərin təsirinin qiymətləndirilməsi metodlarının təkmilləşdirilməsi və s. olduqca vacibdir.

***2.3. Baza çəkilərinin quruluşunun formalaşdırılması qaydası və çəki***

***sisteminin seçilməsi***

Müasir dövrdə bir ölkənin müxtəlif sahələrində yaxud regionlarında, həmçinin ölkələr arasında qiymət səviyyəsinin müqayisəliliyi problemi mühüm məsələlərdən biridir. Baxmayaraq ki, qiymətin beynəlxalq mü­qayisəliliyində müxtəlif ölkələrdəki valyuta fərqləri nəzərə alınır, ölkələr arasında qiymətin müqayisəliliyi ilə bağlı indekslərin hesablanarkən müxtəlif vaxt dövrləri üzrə müqayisəlilik problemi aydın özünü göstərir. Ümumiyyətlə, qiymətin beynəlxalq müqayisəliliyi nəzəriyyəsində və praktikasında aşağıdakı məsələlər prioritetlik təşkil edir:

-qiymətin beynəlxalq və regionlararası müqayisəliliyi, indekslərin hesab­lanması prosesində yaranan problemlərin qısa izahı və ümumiləş­dirmənin xüsusi metodlarının işlənib hazırlanması və tətbiqi zəruriliyini qeyd etmək,

- paritet alıcılıq qabliyyətinin hesablanması üçün istifadə edilən ümumi­ləşdirmənin bir sıra metodlarının və qiymət səviyyəsinin məkan göstəricilərinin təsvir etmək,

-istehlak qiymətləri indeksinin köməyi ilə ölkələrarası müqayisəlilik baxımın­dan beynəlxalq müqayisəlilik proqramı və paritet alıcılıq qabliyyəti arasında qarşılıqlı əlaqəni tədqiq etmək,

-istehlak qiymətləri indeksinin hesablanması sahəsində milli statistika orqan­larının fəaliyyətinin dəqiq nizama salınması məqsədilə beynəlxalq müqayisəlilik proqramı çərçivəsində inteqrasiya fəaliyyətinin praktiki imkanlarına baxmaq.

Adi istehlak qiymətləri indeksinin köməyi ilə müxətlif dövrlər üzrə qiymətin müqayisəliliyinin və müxtəlif regionlarda yaxud ölkələrdə qiymətin müqayi­səliliyinin xarakteri arasında bir neçə mühüm keyfiyyət fərqləri vardır. Bu fərqlər qiymət indeksinin yekun göstəricilərini hesablayarkən qiymət haqqında məlu­matların ümumiləşdirilməsinin xüsusi metodlarının işlənib hazırlanmasına, həmçinin ölkələrarası və regionlararası müqayisəliliyin həyata keçirərkən xüsusi tip məlumatlara ehtiyacın olduğuna diqqət yetirməyi tələb edir.

Qiymətin regionlararası müqayisəliliyindən praktiki tətbiqinin və istifadəsinin istiqamətləri iqtisadi statistikanın ən mühüm göstəricilərindən olan istehlak qiymətlərinin ümumi indeksindən əhəmiyyətli şəkildə fərqlənə bilər. Ondan yalnız dövr ərzində qiymətin dəyişməsinin ümumi göstəricisi kimi deyil, həm də pul-kredit siyasətinə düzəlişlər etmək və qiymətləndirmələr aparmaq üçün istifadə edilir. Müxtəlif ərazilər və dövrlər üzrə qiymətin müqayisəliliyinin konseptual oxşarlığına baxmayaraq, müxtəlif ərazilərdə qiymətin müqayisəliliyi bir ölkənin müxtəlif regionlarında yaxud ölkələr arasında rifahın və həyat səviyyəsinin müqayisəliliyi üçün faydalıdır. Belə müqayisələr iqtisadi inkişafı qiymətlən­dirərkən, həmçinin müxtəlif regionlarda daha balanslaşdırılmış iqtisadi artımı təmin etmək üçün çox vacibdir. Bununla yanaşı istehlak qiymətləri indeksindən bir ölkə daxilində müxtəlif regionlar, şəhərlər və ştatlar arasında müqayisəli təhlilər apararkən də geniş istifadə edilir.

İstənilən tip ümumiləşdirmə metodunu işləyib hazırlayarkən bir qayda olaraq aşağıdakı məsələlərə fikir verilir:

-müxtəlif ərazilərin çoxtərəfli müqayisəliliyi üçün zəruri olan konsepsiya və göstərişlər sisteminin tətbiq edilməsi,

-miqdar və xərclər haqqında informasiyanın olmadığı halda qiymətin ümu­miləşdirilməsi üçün adi (sadə) indekslərin qurulması,

-müxtəlif ərazilərin qiymət müqayisəliliyində istifadə edilən indekslər me­todlarından kiçik seçimin edilməsi.

Statistika sahəsində qlobal təşəbbüs beynəlxalq müqayisəlilik proqramı qiymət haqqında müqayisəli məlumatlar toplayır və daha sonra paritet alıcılıq qabliyyətini hesablayır. BMT-nin statistika komissiyasının rəhbərliyi altında həyata keçirilən proqram beynəlxalq birliyin, dövlət idarəetmə orqanlarının, multimilli müəssisələri, həmçinin tədqiqatçıların informasiya təlabatlarının ödəmək üçün nəzərdə tutulmuşdur.

Bütün dünyada beynəlxalq səviyyədə müqayisə olunan ÜDM, əhalinin hər nəfərinə düşən gəlir daxil olmaqla milli gəlirin aqreqatları, səhiyyəyə, təhsilə, müdafiəyə və investisiyaya yönəldilən dövlət idarəetmə orqanlarının xərcləri haqqında məlumatlara yüksək tələb vardır. İqtisadi inteqrasiyanın dərinləşdiyi dünyada iqtisadi artım göstəricilər və real gəlirlərin müqayisəli təhlili əsasında əldə edilən milli iqtisadiyyatın həcmi, strukturu və səmərəliliyi haqqında məlumatlara marağn artması müşahidə edilir. Qloballaşmanın real gəlirlər və qlobal qeyri-bərabərlik göstəricilərində əks olunan dünya birliyinin rifahına təsiri ilə bağlı məsələlərin ciddi müzakirəsi aparılır. Qlobal qeyr-bərabərlik haqqında dəlillər ən yaxşı halda natamamdır. Həmin sahədə cari tədqiqat real gəlirlərin etibarlı qiymətləndirilməsindən və milli səviyyədə gəlirlərin bölgüsü haqqında infor­masiyadan asılıdır.

Milli statistika xidmətləri müntəzəm olaraq öz ölkələri üzrə statistik məlumatları istehsal edir və yayır. Lakin milli məlumatların birbaşa müqayisəsi çətindir. Ona görə ki, göstəricilər adətən müvafiq mili valyutada təqdim edilir. Milli aqreqatlar haqqında nəşr edilən məlumatların müqayisəli olmaması müxtəlif valyutanın alıcılıq qabliyyəti ilə hesablanan qiymət səviyyəsindəki fərqlərdən də baş verir. Bin neçə on illiklər ərzində standart təcrübə milli göstəricilərin mü­qayisəliliyi üçün valyutanın bazar mübadilə məzənnəsindən istifadə edilmə­­sindən ibarətdir. Bu təcrübə əksər beynəlxalq təşkilatlar tərəfindən qəbul edil­mişdir.

Qiymətin tədqiqi metodologiyası, qiymət səviyyəsini və həcmləri qiymət­ləndirmək üçün ümumiləşdirmə metodları aqreqatlardan asılı olaraq əhəmiyyətli fərqlənir. Əgər əgər aqreqat daxilində bəzi mövqeylər sarbəst bazarda satılmırsa, məsələn, ölkədə tibbi xidmət dövlət idarəetmə orqanıarı tərəfindən təqdim edilə bilər və ona görə də müxtəlif xidmət növlərinin qiymətinin və miqdarının tədqiqinin aparılması çətin olur. Belə vəziyyətdə digər yanaşmanı tətbiq etmək zəruridir.

Baxmayaraq ki, beynəlxalq müqayisəlilik struktur əsası MHS və xərclər baxı­mından MHS-nin aqreqatlarıdır, komponentlər ayırmaq üçün məlumat mənbələri əhəmiyyətli fərqlənir. İllik və rüblük əsasda demək olara ki, bütün ölkələrdə nəşr olunan MHS yalnız müxtəlif aqreqatlar üzrə xərclərin dəyəri haqqında məlumatlar təqdim edir. Onlar adətən cari qiymətlərdə, yaxud nəşr edilən ilin qiymətlərində, yaxud da sabit qiymətlərlə ifadə edilir. Cari qiymətlərdə xərc aqreqatları nəşr edilən MHS-də vardır. Lakin MHS-də qiymət haqqında heç bir informasiya olmur. Ona görə də beynəlxalq müqayisəlilik çərçivəsində müqayisəliliyi aparmaq üçün qiymət haqqında zəruri məlumatlar adətən müxtəlif ölkələrdə qiymətin tədqiqini diqqətlə planlaşdırılan və həyata keçirən digər təkmil mənbələrdən daxil olmalıdır.

Deməli, beynəlxalq müqayisəliliyin keyfiyyətli nəticələri qiymət haqqında məlumatların keyfiyyətindən və MHS-nin nəşr edilən qiymətləndirmələrindən asılıdır.Beynəlxalq müqayisəliliyin nəticələrinin etibarlılığını qiymətləndirərkən istənilən problemin əsas səbəblərini müəyyən etmək məqsədilə informasiya mənbələrini diqqətlə öyrənmək zəruridir.

Beynəlxalq müqayisəlilik proqramında üş əsas göstəricinin qiymətinin - paritet alıcılıq qabliyyəti, qiymət indeksi və həyat səviyyəsini və real gəlirlərin beynəlxalq müqayisəliliyini həyata keçirmək üçün zəruri olan real və nominal xərclər əldə edilməsinə əsasən diqqət yetirilir. Paritet alıcılıq qabliyyəti ilk növbədə müxtəlif ölkələrdə valyutadır. Öz növbəsində paritet alıcılıq qabliyyəti müxtəlif ölkələrdə qiymət səviyyəsinin qiymətləndirmələrini əldə etmək üçün istifadə edilir.

Beynəlxalq müqayisəliliyin əsas proseduru milli valyutada ifadə olunan MHS-nin aqreqatlarını ümumi valyutada çevirməkdir. Belə çevirmə ölkələr üzrə aqreqatları müqayisə etməyə imkan verir. Bu zaman ölkələr yaxud regionlar üzrə umumiləşdirmənin aparılması və qlobal iqtisadiyyatda ölkənin xüsusi çəkisinin müəyyən edilməsi imkanının olması zəruridir. Uzun müddətdə tətbiq edilən ən sadə metod milli aqreqatların konversiya edilməsi üçün bazar valyuta məzən­nəsindən istifadə edilməsidir. Valyuta məzənnəsindən istifadə edilməsi ölkələrarası müqayisələri həyata keçirməyə imkan verir, lakin əldə edilən nəticələr olduqca əhəmiyyətli deyildir. Belə ki, valyuta məzənnəsindən istifadə edərək konversiya qiymət səviyyəsindəki fərqləri nəzərə almaya bilər. Hazırda ümumi­qəbul edil­mişdir ki, valyuta məzənnəsi tez-tez tərəddüdlərə mərua qalır ki, bu da kapi­talın ölkələr arası hərəkətində əks olunur. Valyuta məzənnəsi müxtəlif öl­kələrdə faktiki qiymət səviyyəsini və valyutanın alıcılıq qabliyyətini pis əks etdirir. Bununla əlaqədar olaraq valyuta məzənnəsinin əvəzinə beynəlxalq müqayisəlilik proq­ramından istifadə edilir.

Beynəlxalq müqayisəlilik proqramı baza ölkədə valyuta vahidində ekvivalent mal və xidmətlərin alışı üçün tələb edilən valyuat vahidinin miqdarıdır. Səmərəli beynəlxalq müqayisəlilik proqramının müəyyən edilməsinin bir necə mühüm elementi vardır. Birincisi, baxılan ölkədə valyuta vahidinin miqdarını müəyyən etmək lazımdır ki, digər ölkənin bir valyuta vahidində eyni alıcılıq qabliyyətində olsun. Alıcılıq qabliyyətini müəyyən etmək üçün müxtəlif ölkələrdə istehlakçıların ödədiyi qiymətlər haqqında məlumatları da nəzərə alan indeks metodundan istifadə edilir. Hesab edilir ki, beynəlxalq müqayisəlilik proqramı baxılan mallar yaxud mal qruplarından asılı olaraq dəyişə bilər. İkincisi, beynəlxalq müqayisəlilik proqramı baza valyutaya nisbətdə qiymətləndirilir. Sağlam fikir deyir ki, beynəl­xalq müqayisəliliyə və gəlirlərin nisbi səviyyəsinə yaxud ÜDM-a seçilən valyuta təsir göstərməməlidir. Deməli, beynəlxalq müqayisəlilik proqramının tranzitivlik xüsusiyyəti beynəlxalq müqayisəlililiyi hesablamaq üçün istifadə edilən mal və xidmətlər səbətinə yalnız bir mal daxil ediləndə avtomatik təmin edilir. Mal və xidmətlərin miqdarı çox olan halda daha mürəkkəb metodlar tətbiq etmək lazım olur. Onu da qeyd etmək lazımdır ki, beynəlxalq müqayisəlilk proqramı ölkələr yaxud ölkə daxili regionlar üzrə hesablanan məkan qiymət indekslinə və qiymətin zaman indekslərinə oxşayır. Lakin iki mühüm fərq vardır. Birincisi, beynəlxalq müqayisəlilik proqramı valyutanın ölçüsüdür və ona görə də qiymət indeksi kimi asan şərh edilə bilməz. İkinci fərq ondan ibarətdir ki, qiymətin müqayisəliliyi xronoloji qaydalarla müəyyən edilən ardıcıllıqla həyata keçirilir. Lakin ölkələr üzrə müqayisəliliyi həyata keçirərkən belə ardıcılılıq qeyri-mümkündür. Bu səbəbdən beynəlxalq müqayisəlilik proqramı özünün tranzitivlik xüsusiyyətini təmin etməsi zəruridir.

Paritet alıcılıq qabliyyəti ölkənin qitisadi göstəricilərini və qiymət səviyyəsini, real gəlirlərin beynəlxalq müqayisəliliyini həyat keçirərkən konversiya amili kimi bazar valyuta məzənnəsini tədricən sıxışdırıb aradan çıxarır. Beynəlxalq müqa­yisəlilik proqramından istifadə edilməsi ÜDM-nın real göstəricilərinin, yəni mü­x­təlif ölkələrdə mal və xidmətlərin həcminin müqayisəsi üçün vacibdir. Konkret vaxt anında ölkələr üzrə ÜDM müqayisəsi üçün alıcılıq qabliyyəti və konkret ölkə üçün ÜDM dinamikasını müqayisə edərkən sabit qiymətlərdən istifadə ilə valyuta məzənnəsindən istifadə arasında paralellər həyata keçirmək olar. Hər iki halda müqayisənin nəticələrini qiymətlərin fərqindən yaranan həcm fərqləri varsa şərh etmək mümkün olmayacaqdır. Beynəlxalq müqayisəlilik proqramının gedişində əldə edilən qiymətləndirmələrdən BMT-nin inkişaf proqramı çərçivəsində insan potensialının inkişaf indeksinin qurulması üçün istifadə edilir. Eyni zamanda insan potensialının inkişaf indeksinin komponentlərindən biri olan əhalinin hər nəfərinə düşən real ÜDM götəricisini müəyyən etmək üçün də istifadə edilir. Son dövrlərdə bir sıra dünya ölkələrində insan potensialının inkişaf indeksini rayon və ştatlar üzrə hesablamağa çəhd edirlər. Deməli, beynəlxalq müayisəlilik proqramı ölkə daxili qiymətlərin regionlararası müqayisəsi üçün də istifadə edilə bilər.

Beynəlxalq müqayisəlilik proqramından istifadənin ən mühüm sahəsi ölkənin real ÜDM-nın hesablanmasıdır ki, bu da ölkələri iqtisadiyyatının nisbi həcmi, həmçinin əhalinin hər nəfərinə düşən ÜDM göstəricisinə görə ranjirləşdirməyə imkan verir. Beynəlxalq müqayisəlilk proqramı əsasında valyuata məzənnəsindən istifadə etməklə ümumi valyutada ÜDM ümumi və hər nəfərə düşən həcminin qiymətləndirilməsi bir sıra analitik göstəricilər (ÜDM hər vahidinə enerji istehlakı) üçün əsasdır. Beynəlxalq müqayisəlilik proqramı çərçivəsində paritet alıcılıq qabliyyətinin qiymətləndirmələri yalnız bütövlükdə ÜDM səviyyəsində deyil, həm də fərdi istehlak, dövlət idarəetmə orqanlarının istehlakı, investisiya kimi daha aşağı səviyyəli aqreqatlar üçün də əldə edilir. Məsələn, beynəlxalq müqayisəlilik proqramından istifadə edərək ümumi valyutada ifadə edilən dövlət idarəetmə orqanlarının səhiyyə və təhsil xərcləri göstəricilərindən Ümumdünya Səhiyyə Təşkilatı və YUNEKO kimi təşkilatlar tez-tez istifadə edirlər. Əhalinin hər nəfərinə düşən əsas kapitala investisiya, dövlət idarəetmə orqanlarının əhalinin hər nəfərinə düşən kollektiv xərcləri və ev təsərrüfatlarının faktiki fərdi istehlakı kimi göstəriciləri iqtisadi artımın, dövlət idarəetməsinin rolunu və həyat səviyyəsinin təhlili üçün geniş istifadə edilir.

Makroiqtisadi dəyər göstəricilərinin beynəlxalq müqayisə­lili­yinin həyata keçirilməsi iki problemin həll edilməsini tələb edir:

-müqayisə edilən göstəricilərin iqtisadi mahiyyətinin vahid şəklə salınması,

-göstəricilərin yenidən hesablanması metodlarının seçil­məsi.

Birinci problem beynəlxalq standart təsnifatlardan və meto­do­loji sənəd­lərdən istifadə edilməsi, ikinci problem isə həyata keçirilən müqayisəliliyin məqsədi, vəzifələri və məzmunu, həmçinin hesabla­manın nəticələrindən irəli gələn ilkin infor­masiya və analitik tələblər əsasında həll edilir.

Paritet alıcılıq qabliyyətinin hesablanmasının ümumi qay­dasını aşagıdakı kimi vermək olar:

- ilkin göstəricilər (məsələn, ÜDM) müfəssəl şəkildə eyni­növlü mal qruplarına ayrılır,

- hər bir mal qrupu üzrə müəyyən sayda oxşar mal və xid­mət təm­silçiləri seçilir,

- mal və xidmət təmsilçilərinin qiyməti əsasında valyutanın fərdi və qrup paritet alıcılıq qabliyyəti hesablanır və daha sonra qəbul edilən çəkilər əsa­sında (MHS) bu və ya digər yolla ümumi­­­ləşdirilir.

Onu da qeyd edək ki, indeks formasında əldə edilən mü­qayi­səliliyin nəti­cələri (paritet alıcılıq qabliyyəti) analitik xa­rak­terli bir sıra tələblərə cavab verməlidir [1. səh.307, 308]. Ümumiyyətlə, beynəlxalq müqayisəliliyin nəticələri aşağıdakı tələb­lərə cavab verməlidir:

-nəticələrin xarakterliliyi. Bu tətləb o deməkdir ki, müqayisənin nəticələrinə ancaq müqayisə edilən ölkələrin mallarının qiyməti, miqdarı və çəkisi təsir gös­tərməlidir. O, ancaq birbaşa qoşa müqayisələrdə yerinə yetirilir. Bütün coxtərəfli müqayisələr bu tələbi müəyyən dərəcədə təmin edir. Belə ki, coxtərəfli müqayisə ölkələrin mütün informasiyalarından istifadə edilməsinə əsaslanır.

- baza ölkənin seçilməsindən asılı olmamaq (indeksin invariantlılığı), yəni müqayisənin son nəticəsi müqayisənin bazası kimi hansı ölkənin seçilməsindən asılı olmamalıdır. İndekslərin invariantlılığını təmin etməyən metodlardan istifadə edilməsi müqayisənin nəticələrinin baza ölkənin seçilməsindən əhəmiyyətli dərəcədə asılı edir. Belə ki, üç ölkəni\ müqayisə edərkən onlardan hansının baza kimi qəbul edilməsindən asılı olaraq müəyyən göstəricinin kəmiyyəti üzrə ranjirləşdirilmiş sıra fərqli ola bilər.

-tranzitivlik (indekslərin çevrilməsi) ziddiyyətli nəticələri istisna edən indekslərin məntiqi qarşılıqlı uzlaşdırılması deməkdir. Riyazi olaraq bu tələb belə ifadə edilir: birbaşa müqayisənin nəticələri (A və B ölkəsi) üçüncü ölkə vasitəsilə müqayisənin nəticələri ilə eyni olmalıdır (A və C ölkəsi, C və B ölkəsi).

-indekslərin daxili uyğunluğu o deməkdir ki, bütövlükdə indeks onun komponentlərinin indeksi ilə uzlaşmalıdır. Bu tələb additivlik tələbi ilə qarşılıqlı əlaqədədir, yəni həcm göstəricisi onun ünsürlərinin ( təşkil edən) həcminin cəminə bərabər olmalıdır.

- indekslərin ölçü vahidinin seçilmiş sistemindən asılı olması tələbi o deməkdir ki, müqayisənin nəticələri hansı ölkənin ölçü vahidindən istifadə edilməsindən asılı olmayaraq eyni olmalıdır [20, 24].

BMT-nin beynəlxalq müqayisəlilk proqramı çərçivəsində müqayisənin nəticələri müqayisə edilən valyutada ÜDM və onun komponentlərinin dəyər ifadəsində həcmidir. Əldə edilən nəticələr ölkənin iqtisadi inkişaf səviyyəsinin və qiymətin müqayisəsini həyata keçirməyə imkan verir. Bu zaman dünya istehsalında ölkənin real payı müəyyən edilir. BMT-nin beynəlxalq müqayisəlilik proqramının əsas obyektləri son istifadə metodu ilə hesablanan ÜDM və onun əsas komponentləridir. ÜDM müqayisəliliyi məqsədilə ÜDM verilmiş təsnifata uyğun olaraq çoxlu sayda detallaşdırılmış eyninövlü mal qruplarına bölünür ki, onların da vasitəsilə mal qruplarının (mal təmsilçilərinin) məzmununu müəyyən edən malların zəruri sayı seçilir. MHS göstəricilərinin beynəlxalq müqayisəliliyində əsas yer müqayisə edilən ölkələrin paritet valyutasının (valyutanın alıcılıq qabliyyəti) hesablanmasına verilir.

Paritet valyutanın müəyyən edilməsi üzrə işlərin birinci mərhələsi müqayisə edilən ölkələrə müvafiq olaraq özünün keyfiyyət xarakteristikalarına görə və konkret mal qruplarına aid edilən məhsulların bütün məcmusu üçün xarakterik mal təmsilçilərinin seçilməsində ibarətdir. Bu halda hesab edilir ki, qiymətlər həmin profilli, yəni müqayisə edilən bütün aqreqatlar üçün xarakterik və tipik məhsullara qiymətqoyma üçün ümumi olan prinsiplər əsasında formalaşacaqdır. Ayrı-ayrı məhsul növlərinin təmsilçiliyinin əsas kriteriyaları onların istehsalının kütləviliy və mal qruplarının ümumi dəyərində yüksək xüsusi çəkisidir. Başqa sözlə desək, bu nön məhsullar onların istehsalda tutduğu yer və bu məhsullardan istifadə vasitələri baxımından daha xarakterik təmsilçilər olmalıdır. Müqayisə edilən ölkələrin mal təmsiçilərini uzlaşdırarkən üç əsas tip mallarla rastlaşmaq olar. Bunalara eyni (tamamilə müqayisə edilən), oxşar (qismən müqayisə edilən) və öz keyfiyyət xarakteristikasına görə müqayisəyə düşməyən mallar aid edilir. Müqayisəlilik dərəcəsi texniki-iqtisadi parametirlər əsasında ekspertlər rtərəfindən müəyyən edilir.

Tamamilə müqayisə edilən mallara ölkədə olan və digər ölkələrə uyğun olan və eyni texniki-iqtisadi parametrlərlə xarakterizə olunan mallar aid edilir. Bu zaman malın istehlak dəyərinə təsir edən əsas texniki-iqtisadi xarakteristikaları nəzərə almaq lazımdır. Formasına görə əhəmiyyətli olmayan fərqlər yaxud ayrılıqda malın ikinci dərəcəli xüsusiyyətləri kənarlaşdırlır, yəni bu nə keyfiyyət, nə də malın qiymətinə demək olar ki, təsir göstərmir.

Oxşar mallara ölkədə olan və digər ölklərə uyğun, eyni məqsədləri olan, lakin qiymətə təsir edən bir yaxud bir neçə mühüm keyfiyyət xarakteristikalarına görə fərqlənən məhsul nümunələri aid edilir. İqtisadi baxımdan bir ölkədə belə mal vahidi digər plkədə oxşar mal vahidinə bərabər olmur. Mal təmsilçiləri kimi o yalnız sonrakı qiymət düzəlişlərində istifadə edilə bilər. Ona görə də belə malların mal təmsilçilərinə daxil edilməsi o halda məqsədəuyğundur ki, həmin mal qrupunun qiymət nisbətini müəyyən etmək üçün oxşar malın sayı kifayət etməsin.

Müqayisəyə düşməyən mallara yalnız ölkədə və müqayisə edilən iqtisadiy­yatında rast gəlinən mal nümunələri aid edilir. Belə malların əmtəə təmsilçiləri siyahısına daxil edilməsi həmişə istisnalıq təşkil etməlidir və o halda yol verilə bilər ki, bu mal müqayisə edilən ölkələrin heç birində istehsal edilmir, digər ölkənin milli iqtisadiyyatının istehsalında və istifadəsində böyük əhəmiyyəti vardır. Belə mallar üçün həmin mal nümunəsi olmayan ölkənin təxmini qiyməti kimi hesablanmalıdır.

Paritet valyutanın hesablanması üzrə işlərin ikinci mərhələsi mal təmsiçilərinin qiyməti haqqında məlumatların toplanmasıdır. Bu zaman son istehlak qiymətləri tətbiq edilir. 2011-ci ilin beynəlxalq müqayisəliliyində təxminən 3000 mal təmsilçilərinin, o cümlədən 2344 istehlak mallarının, 563 investisiya mallarının, 7 tip tikinti obyektlərinin qiymətindən və 24 dövlət idarəetmə sektorunda vəzifə tutanların əmək haqqı dərəcəsindən istifadə edilmişdir. Deməli, əhalinin həyat səviyyəsini, milli iqtisadiyyatın səviyyəsini və inkişaf meylini, strukturunu əks etdirən iqtisadi informasiyanın beynəlxalq müqayisəliliyinin dünya iqtisadiy­yatında inteqrasiya proseslərinin intensiv inkişaf etdiyi hazırki şəraitdə daha da artır.

***2.4. Azərbaycanın sənaye sektorunda fərdi və yekun istehsalçı qiymət***

***indekslərinin hesablanması və onların təkmilləşdirilməsi istiqamətləri***

İstehsalçı qiymət indeksləri sistemi bir-biri ilə qarşılıqlı əlaqədə olan və bir-birini tamamlayan göstəricilər məcmusundan ibarətdir. Buraya istehsalın strukturunu dəyişmədən vaxt etibarilə qiymət dəyişikliyini xarakterizə edən ayrı-ayrı məhsul istehsalçılarının qiymət indeksi və birbaşa qiymət amili ilə yanaşı müxtəlif çeşidlərin, struktur dəyişikliklərinin, ayrı-ayrı subyektlərin məhsul istehsalının xüsusi çəkisinin dəyişməsi, mövsümü tərəddüdlərin və s. təsiri altında formalaşan istehsalçı orta qiymət indeksi daxildir.

Qiymət indeksinin köməyi ilə çoxlu sayda malların bir vəziyyətdən digər və­ziyyətə keçərkən qiymətinin dəyişikliyi ümumiləşdirilir. Daha dəqiq desək çoxlu sayda praktiki məsələləri həll edərkən qiymət indeksinə qeyd edilən iki vəziyyətdə malların qiymət nisbətinin orta çəkili dəyişikliyi kimi baxmaq olar. Qiymət indeksini müəyyən edərkən aşağıdakıları bilmək zəruridir:

- indeksə hansı malları və xidmətləri daxil etmək lazımdır,

- bu malların qiymətini necə müəyyən etmək,

- mallarla bağlı hansı əməliyyatları indeksə daxil etmək lazımdır,

- çəkini neçə müəyyən etmək və bu məlumat üçün hansı mənbələrin götürülməsi zəruridir,

- seçilmiş malların və xidmətlərin qiymət nisbətlərini ortalaşdırmaq üçün indeksin hansı düsturundan istifadə etmək lazımdır.

Onu da qeyd edək ki, indekslər sisteminin formalaşdırılması və onun praktiki əlverişliliyi ilə bağlı təcrübədə çoxlu sayda yanaşmalar vardır. Biz tədqiqat pred­metimizə uyğun olaraq indekslər nəzəriyyəsini iki aspektdən - aksiomatik (kriteri­yalara əsaslanan yanaşma) və stoxostik (statistik qiymətləndirmə) araşdıraca­ğıq.

Qiymət indeksinin hesablanmasına aid edilən məsələlər içərisində mühüm əhəmiyyət kəsb edənlərdən biri dəyər aqreqatlarının müəyyən edilməsidir. Mal və xidmətlər dəsti üçün dəyər aqreqatı () aşağıdakı kimi hesablanılır.



Dəyər aqreqatlarının müəyyənləşdirilməsinə seçilmiş mallar qrupunun xüsusiyyəti (hansı mallar daxildir) və bu mallarla bağlı əməliyyatlarda iştirak edən iqtisadi vahidlər (hansı əməliyyatlar daxildir), həmçinin qiymətlənduirmə prinsipləri və iqtisadi əməliyyatları həyata keçirən (qiymətin müəyyən edən) iqtisadi vahidlərin davranışını müəyyən edən uçotun əks etdirilməsi vaxtı daxildir. Deməli, dəyər aqreqatlarına başlanğıq (sadə) mallara və onların qiymətləndirilməsi, əməliyyatların əlverişliliyi və malların çəkiləri daxildir. Dəyər aqreqatları eyni vaxt dövrünə aid əməliyyatlar dəstinə aiddir. Hesab edək ki, əsas və cari dövrün qiyməti və miqdarı vektorları üzrə toplanmış müşahidələr uyğundur. Onda cari və əsas dövr üzrə dəyər aqreqatları aşağıdakı kimi olacaqdır.

 

Qeyd edilənlərə əsasən qiymət  və miqdar indeksi, yəni fiziki həcm indeksi   dəyişənin iki funksiyası kimi müəyyən edilir ki, bu da aşağıdakı kimi ifadə edilir.



Əgər dəyər aqreqatında bir məhsuldursa onda qiymtətin () və miqdarın fərdi nisbəti () götürülür. Çoxlu mallar halında qiymət indeksi fərdi qiymət in­dekslərinin orta çəkili növü kimi () müəyyən edilir. De­məli, indefslkər nəzəriyyəsinə birinci yanaşmasında əsas məsələ dəyər aqreqatının -, qiymətin - və miqdaın  dəyişməsi ün­sür­ləri kimi tərkib hissələrə ayrılması ilə xarakterizə olunur. Qiymət indeksinə bu cür yanaşma məhz Milli Hesablar Sistemində tətbiq olunur ki, bundan da deflyator kimi miqdar dəyişikliyini qiymətləndirərkən istifadə edilir. Onu da qeyd edək ki, əgər qiymət indeksinin funksional forması məlum olarsa, miqdar, yəni fiziki həcm indeksi  qiymət indeksi müvafiq olaraq müəyyən olu­nur.

()

Əksinə əgər fiziki həcm indeksinin funksional forması məlum olarsa , müvafiq qiymət indeksi tamamilə fiziki həcm indeksinə müvafiq olaraq müəyyən edilir.

Qiymət indeksinin ən geniş yayılmış növlərindən biri müqayisə edilən iki dövr üzrə verilmiş müəyyən miqdar mallar dəstinin (səbətinin) ümumi dəyərinin faiz ifadəsində dəyişməsidir. Bu indeksinbin mahiyyətini başa düşmək və istifadəcilər tərəfindən izah edilməsi asandır. Buna iqtisadi ədəbiyytda və istifadəçilər arasında Lou indeksi deyirlər. Əgər müqayisə edilən dövrləri müvafiq olaraq  və  ilə, qiyməti  və miqdarı  olan “səbətə” daxil mal və xidmətlər dəstinin sayını  - lə işarə etsək onda Lounun qiymət indeksinin düsturu aşağıdakı kimi olar:



Əgər indeks  dövründən sonra bir neçə dövr keçdikdən sonra (bu zama döv­rlərin sayı -lə işarə edilir) hesablanarsa, onda düstur aşağıdakı kimi olar.



Burada, 

Bu indeksi iki qaydada yazmaq və hesablamaq olar. Belə ki, birincisi, iki dəyər aqreqatının nisbəti, yaxud qiymət əmsallarının orta çəkili hesabi indeksləri, ikincisi xərclərin birləşdirilmiş payını (xüsusi çəkisini) çəki kimi istifadə etməklə hesablamaq olar. Birləşdirilmiş çəkini və  dövrü arasında baş verən qiymət dəyişikliyini nə­zərə almaqla, məhz  dövrünün xərclərinin fak­ti­ki xüsusi çəkisini () ye­niləşdirib və  dövrünün qiymət nisbətinə () vurmaqla almaq olar.

Onu da qeyd edək ki, Lou indeksini istənilən mallar dəsti üçün istifadə etmək olar. Lakin onun nəzəri baxımdan mühüm əhəmiyyəti olan iki xüsusi halı vardır. Belə ki, əgər miqdar əsas dövrə aid olarsa onda Laspeyresin indeksi, digər dövrə aid olarsa  Paaşenin indeksi alınır [9, 24].

Laspeyresin və Paaşenin qiymət indekslərinin xüsusiyyətləri və qarşılıqlı əlaqəsi vardır. Laspeyresin qiymət indeksi aşağıdakı düsturla hesablanılır.



Burada, - əsas dövrdə mallara faktiki xərclərin xüsusi çəkisini göstərir. Yəni,  /.

Paaşenin qiymət indeksi aşağıdakı düsturla hesablanılır.



Burada, -  dövründə -ci malın faktiki xərclərinin xüsusi çəkisini göstərir. Yəni, . Onu da qeyd edək ki, Paaşenin qiymət indeksi qiymət nisbə­tinin hormonik orta çəkili formasıdır və çəki kimi daha sonrakı  dövrünün faktiki xərclərinin xüsusi çəkisi üçün istifadə edilir. Bununla yanaşı Paaşenin qiymət in­deksini  miqdar dövrünü əsas dövrün qiymətləri ilə qiymətləndirən xərclərin bir­ləşdirilmiş xüsusi çəkisindən istifadə edərək qiymət nisbətlərinin hesabi orta çəkili forması kimi də ifadə etmək olar.

Laspeyresin və Paaşenin fiziki həcm indekslərini də qeyd edilən ümumi düsturlarda qiymətin və miqdarın (fiziki həcmin) yerdəyişmələri əsasında müəyyən etmək olar. Onlar zaman etibarilə mal və xidmətlər axınının dəyişməsini ümumiləş­dirilmiş şəkildə əks etdirir. Laspeyresin fiziki həcm (miqdar) indeksi daha əvvəlki dövrün, Paaaşenin fiziki həcm (miqdar) indeksi isə daha sonrakı dövrün qiymətləri ilə qiymətləndirilir. İki dövrün xərclərinin dəyər areqatlarının nisbəti qiymət və miqdar dəyişikliyinin birgə təsirini əks etdirir. Yəni, , . Əgər əsas dövrün sabit qiymətləri ilə istehsalçı qiymət indeksləri haqqında məlumatlar sırası əldə etmək istəyiriksə, onda cari dövrün məlumatlarını Paaşenin qiymət indeksinin köməyi ilə deflyatorlaşdırmaq lazımdır.

Lou indeksi tranzitivdir. Eyni kəmiyyətlər dəstindən () istifadə edilərək hesablanan iki Loy indeksinin nisbəti yenə də Lou indeksidir. Məsələn, əsas dövrün qiyməti ilə dövrü üçün hesablanan Loy indeksinin, əsas dövrün qiyməti ilə  dövrü üçün hesablanan Lou indeksinə nisbəti:



Bu indeks baza dövrünün qiyməti kimi  dövründən istifadə etməklə dövrü üçündür. Bu növ indeks qısamüddətli qiymət dəyişikliklərinin öyrənilmə­sində geniş tətbiq edilir. Lounun indeksini iki Laspeyres indeksinin nisbəti kimi də vermək olar. Belə ki, baza dövrünün qiyməti ilə  dövrü üçün Lou indeksi bərabərdir,  baza dövrünün qiyməti ilə  dövrü üçün Laspeyresin indeksi bölünsün  baza dövrünün qiyməti ilə baza dövrü üçün Lapeyresin indeksi. Yəni,



Mal və xidmətlər dəsti üçün istifadə edilən bu indekslər arasında qarşılıqlı əlaqə vardır. İndekslər nəzəriyyəsindən məlumdur ki, əgər qiymətin və fiziki həcmin dəyişməsi arasında mənfi korrelyasiya vardırsa, onda Laspeyresin indeksi Paaşenin indeksindən yüksək olur. Əksinə, əgər qiymətin və fiziki həcmin dəyişməsi arasında müsbət korrelyasiya vardırsa, onda Paaşenin indeksi Laspeyresin indeksindən yüksək olur. Məlumdur ki, istehlakçı bazarda qiymətin formalaşmasına təsir göstərə bilməyən subyektdir. O, qiymətin dəyişməsinə reaksiya verir və buna da iqtisadi ədəbiyyatda əvəzetmənin səmərəsi deyilir. Əvəzetmə adətən qiymət və miqdar nisbəti arasında mənfi korrelyasiya yaradır və bu zaman Laspeyresin indeksi Paaşenin indeksindən böyük olur və onlar arasındakı kənarlaşma zaman etibarilə artmağa meyl edir [9,20,26].

Lou, Laspeyres və Paaşe indeksləri arasında da müəyyən qarşılıqlı əlaqə vardır. Belə ki, əgər qiymət indeksinin dinamikası sabit uzunmüdətli meyllə xarakterizı olunarsa, deməli əvəzetmə səmərəsi vardır və Lou indeksi Laspeyresin, həmçinin Fişerin və Paaşenin indeksindən böyük olur. Əgər  dövrü dövründən əvvəldirsə, bu şəraitdə bu indekslər arasında aşağıdakı əlaqələr yerinə yetirilir.

Lounun indeksi  Laspeyresin indeksi  Fişerin indeksi  Paaşenin indeksi

Zaman etibarilə dövrünün vəziyyətinin seçilməsinin mühüm əhəmiyyəti vardır. Qiymət və əvəzetmənin uzunmüddətli meyli haqqındakı fərziyyəyə görə zaman etibarilə  dövrü geri çəkilərsə Lounun indeksi yüksələcək, qabağa çəkilərsə azala­caqdır. Ona görə də indekslər sisteminin formalaşdırılması və hesablanması təc­rübəsində bu cür nisbətlərin nəzərə alınması vacibdir.

İndekslər nəzəriyyəsində mühüm əhəmiyyət verilən indekslərdən biri də Yanga indeksidir. Bu indeks düstur şəklində aşağıdakı kimi ifadə edilir.

. Burada, 

Göründüyü kimi bu indeksin əsas ünsürləri kimi fərdi qiymət indeksləri və dövrü üçün xərclərin xüsusi çəkisi çıxış edir.araşdırma göstərir ki, Yanqanın indeksinə nisbətən Lounun indeksinə bir sıra səbəblərdən üstünlük vermək olar. Yanqa indeksinin həndəsi variantında çəkili həndəsi orta qiymət nisbətləri götürülür və bu zaman çəki kimi dövrünün xərclərinin xüsusi çəkisindən istifadə edilir. Yanqanın həndəsi indeksi aşağıdakı düsturla ifadə edilir.



Laspeyresin həndəsi indeksi -n xüsusi halıdır. Yəni bu halda baza dövrünün xərclərinin xüsusi çəkisindən istifadə edilir. Oxşar qaydada Paaşenin həndəsi indeksində  dövrünün xərclərinin xüsusi çəkisindən istifadə edilir. Qeyd etmək lazımdır ki, bu həndəsi indeksləri təsbit edilmiş miqdarla dəyər aqreqatlarının nisbəti kimi baxmaq olmaq. Onu da nəzərə almaq lazımdır ki, istənilən çoxsaylı müsbət kəmiyyətləri üçün hesabi orta qiymət indeksi həndəsi orta indeksdən yüksək yaxud ona bərabərdir və bərabərlik o halda baş verir ki, bu kəmiyyətlər öz aralarında bə­rabər olsun. Xərclərin xüsusi çəkisinin sabitliyində və tələbin elastikliyinin vahid carpazlığında Paaşenin və Laspeyresin həndəsi indeksləri üst-üstə düşür və bu zaman aşağıdakı nisbətlərin yerinə yetirilməsi vacibdir: Laspeyresin adi indeksi  Laspey­resin və Paaşenin həndəsi indeksi  Paaşenin adi indeksi. Bu onunla izah olunur ki, hesabi, həndəsi və hormonik indekslər eyni qiymət nisbətlərnidə və çəki dəstində hesablanılır.

İqtisadi statistikada simmetrik indekslərin üç növündən istifadə edilir. Simmetrik indekslər o indekslərdir ki, müqayisə edilən iki dövrdə qiymətlər və miqdarlar (fiziki həcm) eyni əhəmiyyətə malikdir və simmetrik şəkildə nəzərə alınır. Onlardan birincisi Fişerin qiymət indeksidir. Bu indeks Laspeyresin və Paaşenin indekslərinin həndəsi ortası kimi müəyyən edilir. Yəni,

P

İkincisi, Uolşun qiymət indeksidir. Bu indeks aşağıdakı düsturla hesablanılır.



Bu indeksdə fiziki həcmə hər iki dövr üçün eyni dərəcəli reprezentativlik kimi baxmaq lazımdır.

Üçüncü indeks Tornkvistanın qiymət indeksidir. Bu indeks düstur şəklində aşağıdakı kimi ifadə edilir.



Burada, - iki dövrdə  məhsulun xərclərinin xüsusi çəkisinin hesabi ortasıdır. Yəni,



Lou və Laspeyres indekslərinin zaman sıralarını hesablayarkən qəti müəyyən edilmiş miqdar dəstindən istifadə edilir və tədricən bu miqdar köhnəlir. Ona görə də gec və ya tez baza dövrünün miqdarı (mallar səbəti) yenilənməli və yeni indekslər sırası köhnə ilə əlaqələndirilməlidir. Uzunmüddətli perspektivdə əlaqələndirmə la­bud­dur.

Zəncirvari (silsiləvi) indeksdə hər bir həlqə müvafiq dövrün əvvəlki dövrlə müqayisə edilən indeksdən ibarətdir və bu zaman hər dəfə qiymət və çəkinin baza dövrləri irəliyə yerini dəyişir. Zəncirvari indeksin ayrı-ayrı həlqələri üçün indeksin hesablanmasının istənilən düsturundan istifadə etmək olar. Məsələn,  dövrü ilə müqayisədə dövrü üçün Lounun silsiləvi indeksini  kimi müəyyən etmək olar.Qiymətin baza dövrünü bir dövr qabağa yerini dəyişərkən eyni zamanda miqdarda (fiziki həcm) bir dövr irəli yerini dəyişir.  olanda Lounun silsiləvi indeksi Laspeyresin silsiləvi indeksinə,  halında Paaşenin silsiləvi in­deksinə çevrilir. Silsiləvi indeks “trayektoriyadan asılı olmalıdır”. Onun indekslər sırasının ilk və son dövrləri arasındakı bütün aralıq dövrlərin qiymət və miqdarından asılı olması zəruridir. Trayektoriyadan asılılığın üstünlüyü və çatışmazlığı ola bilər. Rəvan meyllə tədricən ilk dövrdən son dövrə keçid adətən Lou, Laspeyres və Paaşe indeksləri arasındakı kənarlaşma və bununla da indeksin dinamikasının hesablama düsturunun seçilməsindən asılılıq azalır. Əgər aralıq dövrdə qiymət və fiziki həcmə tərəddüdlər xasdırsa, onda həm qurulmuş silsiləvi indekslər sırasının qiymətlərində kənarlaşma arta, həm də son dövrün əvvəlki dövrlə müqayisəsi üzrə ümumi dəyişik­lik təhrif olunmuş ola bilər.

İndekslərin formalaşmasına aksiomatik yanaşma bir sıra kriteriyaların və aksiomaların formalaşdırılması yolu ilə indekslərin ən uyğun funksional formalarının müəyyən edilməsini nəzərdə tutur. Müəyyən edilmiş baza yaxud fundamental aksiomalrın və ya kriteriyaların cavab verməyən indekslər praktiki tətbiq üçün ə­lveriş­siz hesab edilir. Aksiomatik yanaşma eyni zamanda indekslərə xas olan xü­susiy­yətləri əsasında onların təsnifatlaşdırılması üçün istifadə edilə bilər.

Qiymət və fiziki həcm indeksi müqayisə edilən iki dövrə aid edilən iki vektorlu qiymət və miqdarın (fiziki həcmin) funksiyası kimi müəyyən edilir. Qiymət və miqdara asılı olmayan dəyişənlər kimi baxılır və miqdar qiymətin funksiyası hesab edilir. İndekslər nəzəriyyəsində qiymət dəyişikliyini xarakterizə etmək üçün tətbiq edilən müxtəlif indekslərin praktiki əlverişliliyini yoxlamaq və əsaslandırmaq üçün kriteriyalı yanaşmadan istifadə edilir. Təcrübədə belə kriteriyaların sayı 20-ə yaxın­dır. Ümumiyyətlə, indekslər nəzəriyyəsində əsasən aşağıdakı kriteriyalar dəstindən istifadə edilir:

-müsbətlilik. Qiymət indeksi və onu təşkil edən qiymət və fiziki həcmin (miq­darın) müsbət olması,

- eynilik (oxşartlıq). Əgər hər bir malın qiyməti hər iki dövr üzrə eynidirsə onda qiymət indeksidə miqdar (fiziki həcm) vektorlarından asılı olmayaraq vahidə bərabər olmalıdır,

- cari dövrün qiymətlərinin praporsionallığı. Əgər  dövrünün bütün qiy­mətlərini müsbət ədədinə vursaq, onda yeni qiymət indeksi -nın əvvəlki qiy­mət in­deksinə hasilinə bərabər olacaqdır. Yəni qiymət indeksi funkisiyası  döv­rünün qiymət vektoru komponentləri üzrə ilkin dərəcədə eyninövlüdür (müs­bətdir),

-ölçü vahidinin dəyişməsinə invariantlılıq (ortaq ölçülü, müqayisə edilə bilmə). Malların qiymətləndirilən ölçü vahidi dəyişərkən qiyməti indeksinin dəyişməməsi.

*-*vaxtında ilkin vəziyyətə qayıtma qabiliyyəti (dönmə, qayıtma*).*Əgər iki dövr üçün bütün məlumatların yeri dəyişdikdə son qiymət indeksi ilkin qiymət indeksinin tərs kəmiyyətinə bərabər olmalıdır,

-qiymət indeksi üçün orta qiymət kriteriyası.Qiymət indeksi minimal və maksimal qiymət nisbətləri hüdudunda (aralığında) yerləşir.

- Laspeyres və Paaşenin qiymət indekslərinin sərhəd qiymətləri*.* Qiymət indeksi Laspeyresin və Paaşenin indeksləri arasındakı aralığda yerləşir.

- cari dövrün qiymətləri üzrə monotonluq (yeksənəklik). ****** dövrünün istənilən qiymətini artırarkən qiymət indeksi də eyni zamanda artmalıdır.

Bu kriteriyaların bəzilərini digərləri ilə müqayisədə daha mühüm hesab etmək olar. Bu sadalanan kriteriyaların bəziləri əsaslandırılmışdır və faktiki olaraq tətbiq edilən istənilən indeks üçün uyğun olmalıdır. Məsələn, ölçü vahidinin dəyişməsinə invariantlılıq (ortaq ölçülü, müqayisə edilə bilmə)kriteriyası malların qiymətlən­dirilən ölçü vahidi dəyişərkən qiyməti indeksinin dəyişməməsi göstərir (məsələn, qallondan litrə keçərkən indeks dəyişməz qalmamlıdır). Bu kriteriyaya çavab ver­məyən indeks iki dövrün qiymətinin orta hesabi nisbəti kimi müəyyən ediliən Dyuto indeksidir. İndeksi hesablanan mallar müxtəlif növlüdürsə və müxtəlif fiziki ölçü vahidləri ilə ifadə edilirsə, ortaq ölçülük (müqayisə edilə bilən) kriteriyasına cavab verməyən indeksin qiyməti tamamilə ixtiyari seçilən vahidlərdən asılı olacaqdır. Belə indeks konseptual olaraq əlverişsizdir. Əgər qiymətlər eyni ölçü vahidindən istifadə edilən və qəti müəyyən edilmiş eyninövlü mallar dəstinə aiddirsə, onda bu kriteriya lazım olmur.

Mühüm kriteriyalardan biri vaxtında ilkin vəziyyətə qayıtma qabiliyyəti (dönmə, qayıtma*).*Əgər iki dövr üçün bütün məlumatların yeri dəyişdikdə son qiymət indeksi ilkin qiymət indeksinin tərs kəmiyyətinə bərabər olmalıdır. Bu o deməkdir ki, baza dövrünün hansı dövr ün seçilməsindən asılı olmayaraq eyni nəticə alınmalıdır. Yanqın indeksi bu kriteriyaya cavab vermir. Konseptual olaraq -dan -yə qədər birbaşa (düz) istiqamətdə qiymət dəyişikliyinin qiymətləndirilməsi -dən -a qədər əks istiqamətdə qymətləndirmə araasında fərqlilik olur ki, bu da istifadəçilər tərəfindən ciddi çatışmazlıq kimi dəyərləndirilir. Praktiki hesablamalarda bunun nəzərə alınması zəruridir. Laspeyresin və Paaşenin indeksləri də Yanqın indeksi kimi vaxtında ilkin vəziyyətə qayıtma qabiliyyəti (dönmə, qayıtma)kriteriyasına cavab vermir. Məsələn, əks istiqamətdə, yəni -dən -a qədər Laspeyresin indeksini hesab­lamaq üçün aşağıdakı düsturdan istifadə edilir.



Bu indeks Paaşe indeksinin tərs qiyməti ilə eynidir, Laspeyrein əks indeksi ilə eyni deyildir. Qeyd etdiyimiz kimi Paaşenin (düz, birbaşa) indeksi Laspeyresin indeksinə (düz, birbaşa) nisbətən az artım nümayiş etdirir. Deməli, bu indekslər vaxtında ilkin vəziyyətə qayıtma qabiliyyəti (dönmə, qayıtma)kriteriyasının tələblərinə cavab vermir. Əksinə Lounun indeksi vaxtında ilkin vəziyyətə qayıtma qabiliyyəti (dönmə, qayıtma)kriteriyasının tələblərinə o vax cavab verir ki, bazis dövrünün qiymətini -dan -yə dəyişdikdə miqdar (fiziki həcm) qəti müəyyən edilmiş olsun. Lakin Laspeyresin indeksində fiziki həcm (miqdar) baza dövrünün qiyməti dəyişdikdə hər dəfə dəyişir. Laspeyresin birbaşa (düz) indeksinin hesablanmasında istifadə edilən “səbət” onun tərs indeksini hesablayarkən götürülən “səbətdən” fərqlənir ki, bunu nəticəsində də Las­peyresin indeksi vaxtında ilkin vəziyyətə qayıtma qabiliyyəti (dönmə, qayıtma)krite­riya­sının tələblərinə cavab vermir. Oxşar qaydada Laspeyresin və Paaşenin indeksindən fərqli olaraq Lounun iondeksi tranzitivdir. Əgər Lounun indeksində qəti müəyyən edilmiş miqdar dəstindən () istifadə edilirsə bazis dövrünün qiymətindən asılı olmayaraq aşaöıdakı nisbət ödənilir:



Burada,  -  dövrü üçün Lou indeksini göstərir və dövrü bazis dövrünün qiy­məti kimi çıxış edir.  dövrünü dövrü ilə birbaşa müqayisə edən Lou indeksi  aralıq dövrü vasitəsilə silsiləvi indeks kimi birbaşa olmayan formada hesablanan indekslə tamamilə üst-üstə düşür. Digər tərəfdən əgər Lou indeksi bazis dövrünün qiymətinin dəyişməsi ilə birlikdə fiziki həcmin də dəyişməsi şəklində hesablanarsa yekun silsiləvi indeks () tranzitiv olmayacaqdır. Onu da qeyd edək ki, Laspeyresin və Paaşenin silsiləvi indeksləri bu indeksin xüsusi halıdır. Təcrübə göstərir ki, fiziki həcmin sabit səviyyəsinin ixtiyari olaraq saxlanması yolu ilə tranzitivliyə (xüsusilə uzun dövr üzrə) nail olunması köhnəlmiş fiziki həcmdən (miqdardan) istifadə nəticəsində yaranan poten­sial sistematik xətaları kompensasiya edə bilməz. Araşdırma göstərir ki, Fişerin indeksi sadlanan bütün kriteriyaların tələblərinə cavab verməsədə, yeganə mümkün diqqətəlayiq indeksdir ki, ola bilər ki bütün kriteriyaların tələblərinə cavab versin. Deməli, konkret kriteriyalar dəstindən çıxış etsək, Fişer indeksi digər indekslərdən üstündür. Uolşanın qiymət indeksi dörd, Tornkvistanın qiymət indeksi isə doqquz kriteriyanın tələblərinə cavab vermir. Buna baxmayaraq əgər məlumatlar nisbətən rəvan meyllə xarakterizə olunarsa, onda Fişerin və Tornkvistanın qiymət indeks­ləri qiymətləri təxminən bir-birinə yaxın olur. Aksiomatik yanaşmanın çatışmaz­lıqlarından biri ondan ibarətdir ki, kriteriyalar siyahısı istər-istəməz bir az ixtiyari xarakter daşıyır. Aksiomatik yanaşmanın tətbiqinin digər problemi bu və ya digər indeksin hansı kriteriyalara uyğun olmamasını bilməyin kifayət etməməsidir. Eyni zamanda bu uyğunsuzluğun nə qədər yüksək olduğunu bilmək lazımdır.

İndekslərə qarşı müəyyənləşdirilən kriteriyaların öyrənilməsi göstərir ki, Fişerin qiymət indeksi yeganə indeksdir ki, dörd minimal kriteriyaya cavab verir. Bunlara müsbətlilik, vaxtında dönmə qabliyyəti, fiziki həcmin (miqdarın) və amillərin dönməsi kriteriyaları aiddir. Əvvəldə qeyd etdiyimiz kimi Laspeyresin qiymət (miqdar) indek­sinin Paaşenin fiziki həcm (qiymət) indeksinə hasili öyrənilən aqreqatların ümumi dəyər dəyişikliyinə bərabərdir. Deməli, onu demək olar ki. Lasperesin və Paaşenin qiymət indeksləri faktorların dönmə qabliyyətlilik kriteriyasının zəif variantına cavab verir. Bu o deməkdir ki, dəyərin dəyişmə kəmiyyətinin Laspeyresin (Paaşenin) qiymət indeksinə nisbəti (başmayaraq ki, qiymət və miqdar indekslərinin funksional formaları üst-üstə düşmür) Paaşenin (Laspeyresin) fiziki həcm (miqdar) indeksini əldə etməyə imkan verir.

İndekslər nəzəriyyəsində qiymət indekslərinə növbəti yanaşma stoxostik yanaşmadır. Bu yanaşmanın əsasında duran əsas ideya ondan ibarətdir ki, hər bir qiymət nisbətinə () əsas dövrlə müqayisədə cari dövrdə inflyasiyanın () ümumi tempinin qiymətləndirilməsi kimi baxmaq olar. Hesab edilir ki,  Burada, -inflyasiyanın ümumi tempini, -orta qiyməti  və dispersiyası  olan təsadüfi kəmiyyəti göstərir. Ən kiçik kvartlar və həqiqətə uyğunluq metodlarının köməyi ilə alınan ümimi inflyasiya tempi Karli qiymət indeksidir. Yəni,



Karli qiymət indeksinin nöqsanı ondan ibarətdir ki, o ilk vəziyyətə qayıtma kriteriyası tələbinə cavab vermir. Yəni, . Ümimi inflyasiya tempi Cevonsonun düsturu ilə də hesablanılır: . Araşdırma göstərir ki, indekslərə stoxostik yanaşmada indeksin sahəsinin dəqiq müəyyən edilməsi və onların iqtisadi mahiyyətinə uyğun olaraq qiymət nisbətlərinin çəkiləşdirilməsi kimi məsələlər diqqət yetirilməsi zəruridir [16,24,27].

Onu da qeyd edək ki. qiymət indeksləri indeksləşdirilən kəmiyyətin mahiyyətinə və xarakte­rinə görə keyfiyyət göstəricilərinə aid edilir. İndeksləri nəzəriyyəsinin əsas məqsədi bir dövrlə müqayisədə digər dövrdə müəyyən edilmiş mal və xidmətlər dəstinin dəyərinin dəyişməsini qiymətləndirməkdir. Qiymət indeksinə miqdar yaxud çəki dəyişməz qalır və indeksin istənilən qiyməti yalnız qiymət dəyişikliyini xarakterizə edir. İndekslər nəzəriyyəsində həm stoxostik, həm aksiomatik yanaşmanın araşdırıl­ması əsasında onu qeyd etmək olar ki, istehsalçı qiymət indekslərini hesablayarkən adi (sadə, fərdi) aqreqat qiymət dəyişikliyinin öyrənilməsindən başlamaq lazımdır. Bu müqayisənin ən aşağı (ilkin, birinci) səviyyəsidir. Bu bir mal-təmsilçisi üzrə qiymət məlumatlarına əsaslanır. Fərdi (adi, sadə) indekslər ilkin bolmədir və bunun əsasında sonrakı yüksək təsnifat səviyyələri üçün göstəricilər formalaşdırılır. Ona görə də qiymət indekslərinin keyfiyyəti əhəmiyyətli dərəcədə bu səviyyə indekslərinin etibarlılığından və hesablama dəqiqliyindən asılıdır. Sonrakı mərhələdə kotirovka qiymətləri əsasında mal təmsilçiləri (mal növləri) üzrə orta qiyməti hesablamaq üçün həndəsi orta düsturdan istifadə etmək lazımdır. Mal növləri üzrə adi qiymət indekslərini hesablamaq üçün Cevensonun düsturundan istifadə etmək məqsədəuyğundur. Bu indeks müəyyənləş­dirilmiş əsas kriteriyaların tələblərinə cavab verir və adi səviyyədə qiymət dəyişikliyini dah yaxşı qiymətlənirməyə imkan verir. Bundan sonra müvafiq çəkilər əsasında iyerarx təsnifat quruluşuna müvafiq olaraq Laspeyresin indeksi ilə daha yüksək səviyyəli aqreqat (ümumi) indekslər, silsiləvi aylıq, rüblük indekslər, regionlar və ölkə səviy­yəsində uyğun indekslər hesablanılmalıdır.

Beləliklə, iqtisadiyyatın ayrı-ayrı sektorları üzrə istehsalçı qiymət indeksləri sisteminin formalaşdırılması qiymət prosesləri üzərində müntəzəm monitorinqin aparılmasının əsasını təşkil etməklə, müxtəlif istiqamətlərdə əsaslan­dırılmış iqtisadi qə­rar­ların qəbul edilməsinin mühüm vasitəsidir. Təcrübə göstərir ki, istehsalçı qiymət indekslərinin hesablanması zamanı indekslər nəzəriyyəsinə dair mövcud yanaşmaların araşdırılması, indeksin məhz hansı qiymət dəstini əhatə etməsi, qiymətin dinamikasını ortalaşdırarkən hansı metodun tətbiq edilməsi, məhsulun keyfiyyətindəki dəyişikliklərin uçotu üçün düzəlişlərin aparılması da daxil olmaqla qiymət haqqında məlumatların toplanması və işlənməsi, istehsalçı qiymət indeksinin hesablanmasının faktiki qaydası, potensial xətalar və nəzəri indekslərdən müntəzəm kənarlaşmalar və s. kimi məsələlərə fikir verilməsi daha məqsədəuyğundur.

***NƏTİCƏ***

1) Qiymət indeksləri indeksləşdirilən kəmiyyətin mahiyyətinə və xarakte­rinə görə keyfiyyət göstəricilərinə aid edilir. İndeksləri nəzəriyyəsinin əsas məqsədi bir dövrlə müqayisədə digər dövrdə müəyyən edilmiş mal və xidmətlər dəstinin dəyərinin dəyişməsini qiymətləndirməkdir. Qiymət indeksinə miqdar yaxud çəki dəyişməz qalır və indeksin istənilən qiyməti yalnız qiymət dəyişikliyini xarakterizə edir.

2) İstehsalçı qiymət indeksləri sistemini qurarkən onlara həm stoxostik (statistik qiymətləndirmə) və həm də aksiomatik (kriteriyalar əsasında) baxımdan yanaş­maq daha məqsədəuyğundur. Bununla yanaşı indeksin məhz hansı qiymət dəstini əhatə etməsi və qiymətin dinamikasının ortalaşdırarkən hansı metodun tətbiq edilməsinin daha məqsədəmüvafiq olduğu məsələlərinə də diqqət yetirilməsi vacibdir,

3) Qiymət indekslərini hesablamaq üçün təklif edilən düsturların riyazi xüsusiyyətlərinin araşdırılması onu göstərir ki, indekslər nəzəriyyəsinə kriteriyalar əsasında (aksiomatik) yanaşma təkmil deyildir və ona görə də iki aspektdə - indekslərin qurulmasının konseptual əsasını müəyyən edilməsi və indeksdən hansı növ kriteriyaların və xüsusiyyətlərin tələb olunması kimi qərarların qəbul edilməsi zəruridir.

4) İqtisadiyyatın ayrı-ayrı sektorları üzrə istehsalçı qiymət indeksləri sisteminin formalaşdırılması qiymət prosesləri üzərində müntəzəm monitorinqin aparılmasının əsasını təşkil etməklə, müxtəlif istiqamətlərdə əsaslan­dırılmış iqtisadi qə­rar­ların qəbul edilməsinin mühüm vasitəsidir. Təcrübə göstərir ki, istehsalçı qiymət indekslərinin hesablanması zamanı indekslər nəzəriyyəsinə dair mövcud yanaşmaların araşdırılması, indeksin məhz hansı qiymət dəstini əhatə etməsi, qiymətin dinamikasını ortalaşdırarkən hansı metodun tətbiq edilməsi, məhsulun keyfiyyətindəki dəyişikliklərin uçotu üçün düzəlişlərin aparılması da daxil olmaqla qiymət haqqında məlumatların toplanması və işlənməsi, istehsalçı qiymət indeksinin hesablanmasının faktiki qaydası, potensial xətalar və nəzəri indekslərdən müntəzəm kənarlaşmalar və s. kimi məsələlərə fikir verilməsi daha məqsədəuyğundur.

5) İndekslər nəzəriyyəsində həm stoxostik, həm aksiomatik yanaşmanın araşdırıl­ması əsasında onu qeyd etmək olar ki, istehsalçı qiymət indekslərini hesablayarkən adi (sadə, fərdi) aqreqat qiymət dəyişikliyinin öyrənilməsindən başlamaq lazımdır. Bu müqayisənin ən aşağı (ilkin, birinci) səviyyəsidir. Bu bir mal-təmsilçisi üzrə qiymət məlumatlarına əsaslanır. Fərdi (adi, sadə) indekslər ilkin bolmədir və bunun əsasında sonrakı yüksək təsnifat səviyyələri üçün göstəricilər formalaşdırılır. Ona görə də qiymət indekslərinin keyfiyyəti əhəmiyyətli dərəcədə bu səviyyə indekslərinin etibarlılığından və hesablama dəqiqliyindən asılıdır. Sonrakı mərhələdə kotirovka qiymətləri əsasında mal təmsilçiləri (mal növləri) üzrə orta qiyməti hesablamaq üçün həndəsi orta düsturdan istifadə etmək lazımdır.

6) İqtisadiyyatın ayrı-ayrı sektorları üzrə istehsalçı qiymət indeksləri sisteminin formalaşdırılması qiymət prosesləri üzərində müntəzəm monitorinqin aparılmasının əsasını təşkil etməklə, müxtəlif istiqamətlərdə əsaslan­dırılmış iqtisadi qə­rar­ların qəbul edilməsinin mühüm vasitəsidir. Təcrübə göstərir ki, istehsalçı qiymət indekslərinin hesablanması zamanı indekslər nəzəriyyəsinə dair mövcud yanaşmaların araşdırıl­ması, indeksin məhz hansı qiymət dəstini əhatə etməsi, qiymətin dinami­kasını ortalaşdırarkən hansı metodun tətbiq edilməsi, məhsulun keyfiyyətindəki dəyişik­liklərin uçotu üçün düzəlişlərin aparılması da daxil olmaqla qiymət haqqında məlumatların toplanması və işlənməsi, istehsalçı qiymət indeksinin hesablanmasının faktiki qaydası, potensial xətalar və nəzəri indekslərdən müntəzəm kənarlaşmalar və s. kimi məsələlərə fikir verilməsi daha məqsədəuyğundur.

7) İstehsalçı qiymət indekslərindən müntəzəm olaraq Milli Hesablar Sisteminin əsas aqreqatlarının deflyatorlaşdırılmasında, iqtisadiyyatın ayrı-ayrı sektorlarında cari dəyərin və fiziki həcm indekslərinin hesablanmasında, statistikanın digər sahələrinin törəmə statistik göstəricilərinin və onların ayrı-ayrı komponentlərinin formalaşdırıl­masında, müxtəlif iqtisadi monitorinqlərin, proqnozların, beynəlxalq müqayisələrin həyata keçirilməsində və s. geniş istifadə edilməsi olduqca zəriuridir.

***ƏDƏBİYYAT***

1. S.M.Yaqubov, Ə.İ.Əliyev. Statistika. Dəslik. Bakı 2015

2. S.M.Yaqubov, A.C.Məmmədov.Sosial-iqtisadi statistika.Dərslik Bakı 2011

3. A.İ.Cabbarova, V.R.Dünyamalıyeva. Milli Hesablar Sistemi.Dərs vəsaiti.

Bakı 2014

4. Yılmaz Özkan.Uyğulamalı İstatistik I. Sakariya 2008

5. S.M. Hacıyev. Statistikanın ümumi nəzəriyyəsi.Dərslik. Bakı 2005

6. A.İ. Cabbarova. Çoxölçülü statistika üsulları.Dərs vəsaiti. Bakı 2014

7. A.İ. Cabbarova, B.Y.Səmədov. Statistik modelləşdirmə və proqnozlaşdırma.

Dərs vəsaiti. Bakı 2014

8. Əliyev Ə.İ. Statistikanın nəzəriyyəsi, Dərs vəsaiti. Bakı 2010

9. Руководство по индексам потребительских цен: теория и практика, (Consumer price index: Theory and practice Geneva, International Labour Office, 2004

10. Бурова Н.В. Статистика цен: Учебное пособие.- СПб.: Изд-во СПбГУЭФ, 2015

11.Гордиевич Т. И. Проблеми искажения при расчете индекса потреби­тельских цен, журнал, [Вестник Омского университета. Серия «Экономика»](http://cyberleninka.ru/journal/n/vestnik-omskogo-universiteta-seriya-ekonomika) № 1, 2014, стр. 197-206,

12.Олейник О.С. Обеспечение достоверности информации о потре­бительских ценах // Социологические исследования. – 2013. – № 6. – С. 55–66.

13. Международная стандартная отраслевая классификация всех видов экономической деятельности, Организация Объединенных Наций Нью-Йорк, 2009 14. Классификация основных продуктов, Организация Объединенных Наций Нью-Йорк, 2005

15."Руководство по индексу цен производителей. Теория и прак­тика" МВФ, 2004

16. Бурова Н.В. Статистика цен: Учебное пособие.– СПб.: Изд-во СПбГУЭФ, 2015

17. Юсупова М.С. Индекс потребительских цен важнейший показатель уровня инфляции в стране, 2014

18. Курс социально - экономической статистики: Учебник /Под ред. М.Г.Назарова- М, ОМЕГА - Л, 2012

19. Шмойлова Р.А.Теория статистики, Издатель: Финансы и статистика, 2014

20.Экономическая статистика / Под ред. Ю.Н.Иванова - М,ИНФРА- М, 2010

21.Основы национального счетоводства. Учебник / Под ред. Ю.Н.Иванова, М, ИНФРА, М, 2005

22.Яковлева А.В.Экономическая статистика (карманный формат). Издатель: Риор, 2005

23.Суринов А.Е.Статистика. Издатель: РАГС, 2011

24.Методологические положения по статистике, Вып.3, М, Госкомстат России, 2000

25.Система национальных счетов, 1993 г. Изд.ООН,1998

26. Producer Price Indices: Principles and Procedures (London: Office of National Statistics). Richardson, Ian, 1998

27. “Producer Price Indexes”, Catalogue No. 6427.0 (Canberra, quarterly). 2003

28. www.stat.gov.az

29. http://www.gks.ru

30. <http://www.stat.kz>